
讛讜诇讱 谞讻讜讞讜 讝讛 砖讛讬讛 讛讜诇讱 讘讚专讱 讬砖专讛 诇"讗 砖讗讜转讜 讞住讬讚 讛讜诇讱 诇讜 讘讬砖专讜 砖讻驻注讜诇转讜 讻谉 (诪谞讗) [诪爪讗]. 专砖"讬 讝"诇 讘诪讛讚讜专讗 拽诪讗:
诪转谞讬转讬谉 讻诇  讝诪谉 砖讛讬讗 讘讘讬转 讗讘讬讛 讜讬转讜诪讬诐 谞讜转谞讬诐 诇讛 诪讝讜谞讜转 诇砖诐 讜诇讗 谞讙注讛 讘谞讻住讬讛诐 讻诇诇 讙讜讘讛 讻转讜讘转讛 诇注讜诇诐. 砖转注砖讛 讟讜讘讛 讻诇讜诪专 讘讗讜转谉 讻"讛 砖谞讬诐 驻讝专讛 讘谞讻住讬讛诐 讜谞转谞讛 讘讞谞诐 诇砖讻谞讜转讬' 诇讞诐 讜诪诇讞 注讚 讻讚讬 砖讬注讜专 讻转讜讘转讛. 专砖"讬 讝"诇 讘诪"拽:
讜讝"诇  讛专' 讬砖注讬讛 诪讟专讗谞讬 讝"诇 讻诇 讝诪谉 砖讛讬讗 讘讘讬转 讗讘讬讛 砖讗讬谞讛 谞讜讙注转 讘谞讻住讬 讘注诇讛 讙讜讘讛 讻转讜讘转讛 诇注讜诇诐 讘讬谉 谞讜转谞讬谉 诇讛 诪讝讜谞讜转 砖诐 讘讬谉 讗讬谉 谞讜转谞讬谉 诇讛 诪讝讜谞讜转 讜讻"讝 砖讛讬讗 讘讘讬转 讘注诇讛 讜谞讝讜谞转 砖诐 讙讜讘讛 讻转讜讘转讛 注讚 讻"讛 砖谞讬诐 讗讘诇 讗诐 注讘专讜 讻"讛 砖谞讬诐 讗讬讘讚讛 讻转讜讘转讛 砖讬砖 讘讗诇讜 讻"讛 砖谞讛 砖讬注讜专 砖转注砖讛 讟讜讘讛 讜讙诪讬诇转  诇注谞讬讬诐 讛诪讞讝专讬' 讘讘转讬诐 讻谞讙讚 讻转讜讘转讛 讜讗讬谞讛 专砖讗讛 诇讬转谉 诇注谞讬讬诐 诪谞讻住讬 讛讬转讜诪讬诐 讜讻诇 诪讛 砖谞转谞讛 讗谞讜 诪讞砖讬讘讬诐 讗讜转讜 诇讛 讘讻转讜讘转讛 讜砖讬注专讜 讞讻诪讬诐 诪讛 砖谞讜转谞转 讘讻"讛 砖谞讬诐 注讜诇讛 讻砖讬注讜专 讻转讜讘转讛 注"讻:


 讜转诇诪讬讚讬  专讘讬谞讜 讬讜谞讛 讝"诇 讻转讘讜 讜讝"诇 讻诇 讝诪谉 砖讛讬讗 讘讘讬转 讗讘讬讛 讜讻讜'. 驻讬' 讗诇诪谞讛 砖讞讝专讛 诇讘讬转 讗讘讬讛 讜讛讬转讜诪讬诐 砖讜诇讞讬诐 诇讛 诪讝讜谞讜转讬讛 讬讻讜诇讛 诇转讘讜注 讻转讜讘转讛 诇注讜诇诐 讚讻讬讜谉 讚讗讬谞讛 注讜诪讚转 讘讘讬转诐 讗讬谉 诇谞讜 诇讞讜砖 砖谞讟诇讛 诪砖诇讛诐 讻诇讜诐 讻讚讬 砖转驻住讬讚 讻转讜讘转讛 讗讘诇 讻诇 讝诪谉 砖讛讬讗 谞讝讜谞转 讘讘讬转 讘注诇讛 讗讬谞讛 讙讜讘讛 讻转讜讘转讛 讗诇讗 注讚 讻"讛 砖谞讬诐 讗讘诇 讗诐 注诪讚讛 讻"讛 砖谞讬诐 讜诇讗 转讘注讛 讻转讜讘转讛 讗讘讚讛 讻转讜讘转讛 砖讬砖 讘讻"讛 砖谞讛 砖转注砖讛 讟讜讘讛 诇讗讞专讬诐 讻砖讬注讜专 讛讻转讜讘讛 讜讛谞讚讜谞讬讗 砖诇讛 讜诇驻讜诐 讛讻讬 讗诪专讬' 诪住转诪讗 诪讞诇讛 讜讘讙诪' 驻专讬讱 讗诐 讛讬讗 注砖讬专讛 砖讻转讜讘转讛 讙讚讜诇讛 讗讬讱 谞讗诪专 砖讘讝诪谉 讛讝讛 谞讛谞讬转 讜注砖转讛 讟讜讘讛 诪谉 讛诪诪讜谉 讻砖讬注讜专 讻转讜讘转讛 讜诪转专抓 诇驻讜诐 讙诪诇讗 讜讻讜' 注"讻. 诪转讜讱 驻讬专讜砖诐 诪砖诪注 讚驻转讻讬 讟注诪讗 讚诪讞讬诇讛 讘讛讚讬 讟注诪讗 讚讟讜讘讛 诇讚注转 讚诪"讚 诪砖讜诐 讚注砖转讛 讟讜讘讛 诪讞诇讛 讜讗转讬 砖驻讬专 诇讛讗讬 驻讬专讜砖讗 讛讗 讚讘注讬 转诇诪讜讚讗 诪讛讜 砖转砖诇砖 讜讻讚讘注讬' 诇诪讻转讘 讘住"讚 讜诪转讜讱 驻专砖"讬 讜讛专"讬 诪讟专讗谞讬 讝"诇 诇讗 诪砖诪注 讛讻讬谉 讗诇讗 诪砖讜诐 讟讜讘讛 讘诇讞讜讚 拽讗 讗转讬 注诇讛 专"诪 讜讗注"讙 讚诇讗 诪讞诇讛 诇讗 讗讬讻驻转 诇谉 讜诇讗 诪讬讚讬 诪"诪 讛专讬 驻讬讝专讛 讻砖讬注讜专 讻转讜讘转讛 讜专讗讜讬 诇讞砖讘 诇讛 讚讛讗 讗讬谞讛 专砖讗讬转 诇驻讝专 讻谞"诇:
讜讞讻诪讬诐  讗讜诪专讬诐 讻诇 讝诪谉 砖讛讬讗 讘讘讬转 讘注诇讛 讙讜讘讛 讻转讜讘转讛 诇注讜诇诐 讚诇讟讜讘讛 诇讗 讞讬讬砖讬谞谉 讜诇讬讻讗 诇诪讬诪专 谞诪讬 诪讚诇讗 转讘注转讛 讗讞讬诇转讛 讚讛讗讬 讚拽讗 砖转拽讛 诪砖讜诐 讚讚讬讬专讗 讘讛讚讬讬讛讜 讜诪讬讻住驻讗 诇诪转讘注讬谞讛讜 讜讻诇 讝诪谉 砖讛讬讗 讘讘讬转 讗讘讬讛 讚诇讗 诪讻住驻讗 诪谞讬讬讛讜 讗讬讻讗 诇诪讬诪专 诪讚诇讗 转讘注转讛 讘讻"讛 砖谞讬诐 讗讞讬诇转讗. 专砖"讬 讝"诇 讘诪讛讚讜专讗 拽诪讗. 讜讘诪讛讚讜专讗 讘转专讗 讻转讘 讜讝"诇 讜讞讻诪讬诐 讗讜诪专讬诐. 诇讗 讛讜讝讻专讜 讻"讛 砖谞讬诐 诇注谞讬谉 讛讟讜讘讛 砖转注砖讛 讜诇讗 讗驻住讚讜讛 专讘谞谉 讻转讜讘转讛 讜讻砖讛讜讝讻专讜 讻"讛 砖谞讬诐 诇注谞讬谉 讛诪讞讬诇讛 讛讜讝讻专讜 讚讛讜讗讬诇 讜砖转拽讛 讜诇讗 转讘注讛 讻诇 讛砖谞讬诐 讛诇诇讜 诪讞诇转讛 讛讬诇讻讱 讻诇 讝诪谉 讜讻讜' 注"讻. 驻讬' 诇讗 驻诇讬讙讬 专"诪 讜专讘谞谉 诇注谞讬谉 诪讛 讛讜讝讻专讜 讻"讛 砖谞讬诐 讚讛讜讜 讬讚注讬 讛讗讬 砖讬注讜专讗 讚讻"讛 砖谞讬诐 讗诇讗 讚驻诇讬讙讬 诇注谞讬谉 诪讛 讛讜讝讻专讜 讚专"诪 住讘专 诇注谞讬谉 讟讜讘讛 讛讜讝讻专讜 讜专讘谞谉 住讘专讬 诇注谞讬谉 诪讞讬诇讛 讛讜讝讻专讜 诇拽诪谉 讘讙诪' 讗驻专砖 注讜讚 讘讝讛 讘住"讚:


 讜讻转讘  讛专"讬 诪讟专讗谞讬 讝"诇 讜讝"诇 讜讞讻"讗 讻诇 讝诪谉 砖讛讬讗 讘讘讬转 讘注诇讛 驻讬' 砖诪讛 砖讗诪专讜 讛专讗砖讜谞讬诐 砖讘讻"讛 砖谞讬诐 诪驻住讚转 讻转讜讘转讛 讗讬谉 讛讟注' 诪砖讜诐 讟讜讘讛 砖注砖转讛 讚讛讛讬讗 讟讜讘讛 砖讙诪诇讛 注诐 讛注谞讬讬诐 谞讬讞讗 诇讛讜 诇讬转诪讬 诪砖讜诐 诪爪讜讛 讜讗讬谉 诪讞砖讘讬谉 诇讛 诪诪谞讛 讻诇讜诐 讗诇讗 讟注诐 讗讘讜讚 讻转讜讘转讛 诪驻谞讬 砖讻诇 讝讛 讛讝诪谉 砖转拽讛 讜诇讗 转讘注讛 讗讜转诐 讜讗诪专讬' 讘讜讚讗讬 诪讚诇讗 转讘注转谉 讻诇 讝讛 讛讝诪谉 诪讞诇讛 诇讛诐 讻转讜讘转讛 讜讛讬诇讻讱 讻诇 讝诪谉 砖讛讬讗 讘讘讬转 讘注诇讛 讜谞讝讜谞转 诪谞讻住讬 讘注诇讛 讙讜讘讛 讻转讜讘转讛 诇注讜诇诐 砖讝讛 砖砖转拽讛 诇讗 诪讞诪转 砖诪讞诇讛 讗诇讗 讘注讘讜专 诪讝讜谞讜转讬讛 砖讗祝 讗诐 讛讬讜 专讜爪讬诐 讛诐 诇讛讙讘讜转讛 讻转讜讘转讛 诇讗 讛讬转讛 诪拽讘诇转 讛讬讗 讻讚讬 砖诇讗 转驻住讬讚 诪讝讜谞讜转讬讛 讜讻诇 讝诪谉 砖讛讬讗 讘讘讬转 讗讘讬讛 讜诇讗 讛讬讜 讝谞讬诐 讗讜转讛 砖诐 讙讜讘讛 讻转讜讘转讛 注讚 讻"讛 砖谞讬诐 讗讘诇 讗诐 砖讛转讛 讻"讛 砖谞讬诐 讜诇讗 转讘注讛 讻转讜讘转讛 诪讞诇讛 讗讜转讛 讜讚讜拽讗 讻砖诇讗 讛讬讜 讝谞讬诐 讗讜转讛 砖诐 讗讘诇 讗诐 讛讬讜 讝谞讬诐 讗讜转讛 砖诐 讝讛 砖砖转拽讛 诪驻谞讬 讛诪讝讜谞讜转 砖转拽讛 砖讗驻讬' 讗诐 讛讬讜 专讜爪讬诐 诇讛讙讘讜转讛 讻转讜讘转讛 讛讬讗 诇讗 讛讬转讛 诪拽讘诇' 砖诇讗 转驻住讬讚 诪讝讜谞讜转讬讛 讜讻谉 讻转讘 专"讞 讝"诇 讛讗 讚讗诪专讬' 讻诇 讝诪谉 砖讛讬讗 讘讘讬转  讙讜讘讛 讻转讜讘转讛 注讚 讻"讛 砖谞讬诐 讚讜拽讗 讻砖讗讬谞讛 谞讝讜谞讬转 诪讛诐 讗讘诇 讛讬转讛 谞讝讜谞转 诪讛诐 讙讜讘讛 讻转讜讘转讛 诇注讜诇诐 讜讻讱 驻讬专砖 讙诐 讛诪讜专讛 讘专讬砖 驻' 讗注"驻 讚讗诪专讬' 转讜住驻转 讻转讜讘讛 讻讻转讜讘' 讚诪讬讗 诇诪讗讬 谞驻拽讗 诪讬谞讛 讜讻讜'. 注讚 讜讻诇 讝诪谉 砖讛讬讗 讘讘讬转 讗讘讬讛 转谞谉 讘讛谞讜砖讗 讻诇 讝诪谉 砖讛讬讗 讘讘讬转 讘注诇讛 讘诪砖讱 讗诇诪谞讜转' 讙讜讘讛 讻转讜讘转讛 诇注讜诇诐 讜讻诇 讝诪谉 砖讛讬讗 讘讘讬转 讗讘讬讛 砖诇讗 讛讬讜 注讜讘讚讬诐 讗讜转讛 讛讬转讜诪讬诐 讜诇讗 讝谞讬谉 讙讜讘讛 讻转讜讘转讛 注讚 讻"讛 砖谞讛 讜讗诐 砖讛转讛 讬讜转专 诪讻谉 诪讞诇转讛 诇讛谉 讻转讜讘' 讜讛讻讗 讚驻讬专砖 讛诪讜专讛 讻诇 讝诪谉 砖讛讬讗 讘讘讬转 讗讘讬讛 讜讛讬讜专砖讬' 讝谞讬谉 讗讜转讛 砖诐 讝讛 驻讬专讜砖 诇专"诪 砖讗讬谉 讟注诪讜 讘注讘讜专 诪讞讬诇讛 讗诇讗 讘注讘讜专 讛讟讜讘讛 砖注砖转讛 诪谞讻住讬 讛讬转讜诪讬诐 讜讗诐 讛讬讗 讘讘讬转 讗讘讬讛 讗祝 注诇 驻讬 砖讝谞讬谉 讗讜转讛 砖诐 讗诐 注砖转讛 讟讜讘讛 诪诪讝讜谞讜转讬讛 砖诇讛 讛诐 讜讗讬讬谉 注讜诇讬谉 诇讛 讘讻转讜讘转讛 讗讘诇 讘讚讘专讬 讞讻诪讬诐 讚讟注诪讬讬讛讜 诪砖讜诐 诪讞讬诇讛 讗讬谉 诇驻专砖 讗诇讗 讻讙讜谉 砖诇讗 讛讬讜 讝谞讬谉 讗讜转讛. 注讻"诇 讛专"讬 诪讟专讗谞讬 讝"诇:
讜讝"诇  转诇诪讬讚讬 专讘讬谞讜 讬讜谞讛 讝"诇 讜讞讻诪讬诐 讗讜诪专讬诐 讻诇 讝诪谉 砖讛讬讗 讘讘讬转 讘注诇讛 讜讻讜' 驻讬' 住"诇 诇专讘谞谉 砖讗讬谞讛 诪驻住讚转 讻转讜讘转讛 讘注讘讜专 讛讟讜讘讛 砖注砖转讛 讘注讜讚 砖注讜诪讚转 注诪讛诐 讜诇驻讬讻讱 讛讬讜 讗讜诪专讬诐 讻诇 讝诪谉 砖注讜诪讚转 讘讘讬转 讘注诇讛 讜讛讬转讜诪讬诐 讝谞讬谉 讗讜转讛 诇砖诐 讗讬谞讛 诪驻住讚转 讻转讜讘转讛 讚讗诪专讬' 诪转讜讱 砖讛讬转讛 注讜诪讚转 注诪讛诐 讜讛讬讜 讝谞讬谉 讗讜转讛 谞转讘讬讬砖讛 诪诇转讘讜注 讻转讜讘转讛 讗讘诇 讻砖讛讬讗 讘讘讬转 讗讘讬讛 讗讬谞讛 讙讜讘讛 讻转讜讘转讛 讗诇讗 注讚 讻"讛 砖谞讬诐 讜讗诐 注诪讚讛 讻"讛 砖谞讬诐 讜诇讗 转讘注讛 讻转讜讘转讛 诪住转诪讗 诪讞诇讛 诇讛诐 讜讗讬谞讛 讬讻讜诇讛 诇讻讜祝 讗讜转诐 诇驻专讜注 讛讻转讜讘讛 讗讞"讻 讜讗注"驻 砖讛讬讜 讝谞讬谉 讗讜转讛 讚讻讬讜谉 砖诇讗 讛讬转讛 注讜诪讚转 注诪讛诐 诇讗 讛讬讛 诇讛 诇讛转讘讬讬砖 诪诇转讘讜注 讻转讜讘转讛 注"讻:
诪讝讻讬专讬谉  讻转讜讘转讛 驻讬' 讘讛讝讻专讛 诇讘讚 砖讗讜诪专讬诐 诇讬讜专砖讬诐 诇讗 诪讞诪转 诪讞讬诇讛 讗谞讜 砖讜转拽讬' 讜讻讬讜爪讗 讘讝讛 讜讗讬谉 爪专讬讻讬' 诇转讘讜注 讘讘"讚. 讜讛讻讬谉 讗讬转讗 讘讬专讜砖' 讚讙专住讬谞谉 讛转诐 讗诪专 专' 讬讜住讬 讘专 讘讜谉 诇讗 住讜祝 讚讘专 注讚 砖转转讘注 讗诇讗 讗驻讬' 讛讝讻讬专讛 讚转谞讬 转诪谉 讬讜专砖讬讛 诪讝讻讬专讬谉 讻转讜讘转'. 转诇诪讬讚 讛专砖讘"讗 讝"诇:
讜讝"诇  专砖"讬 讘诪讛讚讜专讗 拽诪讗 诪讝讻讬专讬谉 转讜讘注讬谉 讻转讜讘转讛 注"讻.讜讘诪讛讚讜专讗 讘转专讗 砖讬谞讛 诇砖讜谞讜 讝"诇:
讜讝"诇  转诇诪讬讚讬 专讘讬谞讜 讬讜谞讛 讝"诇 诪讝讻讬专讬谉 讜讻讜' 讻诇讜诪专 爪专讬讱 砖讬讜讚讬注讜 诇讬转讜诪讬诐 驻注诐 讗讞转 讘转讜讱 讻"讛 砖谞讬诐 砖讗讬谞谉 诪讜讞诇讬诐 讛讻转讜讘讛 砖讗诐 讬注诪讚讜 讻"讛 砖谞讛 讜诇讗 转讘注讛 讗讜转诐 讗讜 诇讗 讬讜讚讬注讜 砖专爪讜谞诐 诇转讘讜注 讛讬讜诐 讗讜 诪讞专 谞讗诪专 砖诪讞诇讜 讗讜 砖谞转讘专专 诇讛诐 砖诪讞诇讛 讛讗砖讛 讜诪讜拽诪讬' 诇讛 讘诪住' 砖讘讜注讜转 砖谞砖讘注讛 讜诪转讛 讗讘诇 讗诐 诇讗 谞砖讘注讛 拽讜讚诐 砖诪转讛 砖诇讗 转驻住讛 砖讜诐 讚讘专 讗讬谉 讛讬讜专砖讬谉 讙讜讘讬谉 诇注讜诇诐 讚讗讬谉 讗讚诐 诪讜专讬砖 砖讘讜注讛 诇讘谞讬讜 注"讻:


 讙诪专讗 讜诪专转讗  讘转 讘讬讬转讜住 讜讻讜'. 驻讬' 专"讬 讝"诇 讚讛讱 驻讬专讻讗 诇讬转讗 讗诇讬讘讗 讚讘专 拽驻专讗 讚讗诪专 诇拽诪谉 诇讗 砖谞讜 讗诇讗 诪谞讛 讜诪讗转讬诐 讗讘诇 转讜住驻转 讬砖 诇讛诐 讚诇注谞讬谉 讻转讜讘讛 讚讗讜专讬讬转讗 诪专转讗 讘转 讘讬讬转讜住 讜注谞讬讬讛 砖讘讬砖专讗诇 砖讜讜转 讗诇讗 讗诇讬讘讗 讚专' 讬讜讞谞谉 讚讗诪专 讗驻讬' 转讜住驻转 讗讬谉 诇讛 讗讬讬专讬 讛讻讗 讜专' 砖诪砖讜谉 讝"诇 驻讬专砖 讚讗诇讬讘讗 讚讻"注 讗转讬讗 讚讛讻讗 讗诇讬讘讗 讚专"诪 讗讬讬专讬 讜诇拽诪谉 诇讗 讗讬讬专讬 讘专 拽驻专讗 讗诇讗 讗诇讬讘讗 讚专讘谞谉 讚讗诪专讬 讚诪驻住讚转 讻转讜讘转讛 讘讘讬转 讗讘讬讛 注讚 讻"讛 砖谞讬诐 讚讛讜讗讬诇 讜砖讛转讛 讻诇 讻讱 诪讞诇讛 讜拽讗诪专 讘专 拽驻专讗 讚讜拽讗 诪谞讛 诪讗转讬诐 诪讞诇讛 讗讘诇 转讜住驻转 讚讛讜讬 讻诪讜 诪转谞讛 讘注诇诪讗 诇讗 诪讞诇讛 讻诪讜 讘"讞 讚诇讗 诪讞讬诇 讗讘诇 专"诪 砖讗讜诪专 诪驻住讚转 诪砖讜诐 砖讬砖 讘讻"讛 砖谞讬诐 砖转注砖讛 讟讜讘讛 讻谞讙讚 讻转讜讘转讛 讗讬谉 讞讬诇讜拽 讘讬谉 转讜住驻转 讜讘讬谉 诪谞讛 诪讗转讬诐 讻讬 注讜砖讛 讟讜讘讛 讻谞讙讚 讛讻诇 讚诇驻讜住 讙诪诇讗 砖讬讞谞讗. 诇砖讜谉 转讜住驻' 讛专讗"砖:
诇驻讜诐  讙诪诇讗 砖讬讞谞讗 诇驻讬 讛讙诪诇 讛讜讬 讛诪砖讜讬 讛讻讗 谞诪讬 讗讬讬讚讬 讚注砖讬专讛 讚讻转讜讘转讛 讙讚讜诇讛 诪砖诇 注谞讬讬讛 讜注讚 讻"讛 砖谞讬诐 注讘讚讛 讟讜讘讛 讻谞讙讚 讻转讜讘转讛. 专砖"讬 讝"诇 讘诪讛讚讜专讗 拽诪讗:
讜讝"诇  转诇诪讬讚讬 专讘讬谞讜 讬讜谞讛 讝"诇 诇驻讜诐 讙诪诇讗 砖讬讞谞讗 讻诇讜诪专 诇驻讬 讻讞 讛讙诪诇 诪讟讬诇讬谉 注诇讬讜 讛诪砖讜讬 讛"谞 诇驻讬 专讜讘 讛诪诪讜谉 讛讬讗 诇讜拽讞转 讜谞讜转谞转 讜砖讬讞谞讗 讛讜讗 诪诇砖讜谉 讞诪讜转讬 专讗讬转讬 讗讜专 讚诪转专讙诪讬' 砖讬讞谞讬转 讜讛诪砖讜讬 谞拽专讗 讻讱 注"砖 砖讛讘讛诪讛 诪转讞诪诪转 讘讜 注"讻:
诇专"诪  诪讛讜 砖转砖诇砖 诇专"诪 讚讗诪专 诪砖讜诐 讟讜讘转 讛谞讗讛 讚注讘讚讛 讛讜讗 诪讛讜 砖转砖诇砖 讗讬 诇讗 转讘注讛 注讚 讞' 砖谞讬诐 讜砖诇讬砖 砖谞讛 讚讛讬讬谞讜 砖诇讬砖 砖诇 讻"讛 砖谞讬诐 诪讬 诪爪讜 讗诪专讜 诇讛 讚讛"讛 讘转讜讱 讞' 砖谞讬诐 注讘讚转 讟讜讘讛 讻谞讙讚 砖诇讬砖 讻转讜讘转讬讱 讗讜 诇讗 讜讛"讛 谞诪讬 诇诪讞爪讬转 砖谞讬诐 讗诇讗 讗讜专讞讗 讚转诇诪讜讚讗 谞拽讟 讻讚讗诪专讬' 讘注诇诪讗 诪砖诇砖讬谉 讘诪诪讜谉. 专砖"讬 讝"诇 讘诪讛讚讜专讗 拽诪讗. 讜拽砖讛 拽爪转 讻讬讜谉 讚讟注诪讗 讚专"诪 讗讬谞讜 讗诇讗 诪砖讜诐 讟讜讘讛 驻砖讬讟讗 讚转砖诇砖 讜诇砖讬讟转 转诇诪讬讚讬 专讘讬谞讜 讬讜谞讛 讝"诇 讚驻转讬讱 讟注诪讗 讚诪讞讬诇讛 讘讛讚讬 讟注诪讗 讚讟讜讘讛 讗驻讬' 诇专"诪 讗转讬 砖驻讬专. 讜讻转讘 讛专"讬 诪讟专讗谞讬 讝"诇 讜讝"诇 诇专"诪 诪讛讜 砖转砖诇砖  砖讗诐 诇讗 砖讛转讛 讻"讛 砖谞讬诐 讜砖讛转讛 讞爪讬讬谉 诪讛讜 砖转驻住讬讚 讞爪讬 讻转讜讘转讛 讘注讘讜' 讟讜讘讛 砖注砖转 诪谞讻住讬 讘注诇讛 诪讬 讗诪专讬' 诪驻住讚转 诇驻讬 讞砖讘讜谉 讗讜 讚讬诇诪讗 讚讜拽讗 讻砖注讜诇讛 讛讟讜讘讛 讻谞讙讚 讻诇 讻转讜讘转讛 讚诇讗讜 讘转 讙讘讬讬讛 讛讬讗 讻诇诇 讗讝 诪驻住讚转 讻转讜讘转讛 讗讘诇 拽讜讚诐 砖讬砖诇讬诪讜 讻"讛 砖谞讬诐 讻讬讜谉 讚讘转 讙讘讬讬讛 讛讬讗 诪转讜讱 砖讙讜讘讛 诪拽爪转 讙讜讘讛 讛讻诇 讜讗讬谉 诪讞砖讘讬谉 诇讛 讛讟讜讘讛 砖注砖转 讜讗讬转讜拽诐 讘转讬拽讜 注"讻. 讜谞专讗讛 诇驻专砖 讚讛讗 讜讚讗讬 诪住转诪讗 诪讛 砖谞讜转谞转 诇砖讻谞讜转讬讛 讜诇注谞讬讬诐 诇讗 谞讬转谉 诇转砖诇讜诪讬谉 讚谞讬讞讗 诇讛讜 诇讬转讜诪讬诐 讘讛讻讬 讜诪讬讛讜 诪"诪 讗诪专讜 讞讻诪讬诐 讚诪讛 砖诪转拽讘抓 讘转讜讱 讻"讛 砖谞讬诐 谞讬转谉 诇转砖诇讜诪讬诐 讜诇讗 讬驻专注讜 讻转讜讘讛 讻谞讙讚诐 讗讘诇 讚诪讬 讛砖诇讬砖 讗讜 讛诪讞爪讛 讗驻砖专 讚诇讗 谞讬转谉 诇转砖诇讜诪讬诐 讜讗驻砖专 讚谞讬转谉 诇转砖诇讜诪讬谉 讜诇讛讻讬 讘注讜 诪讛讜 砖转砖诇砖 讻谞"诇:
讗"诇  讗讘讬讬 诇专讘 讬讜住祝 讗转讗讬 讘住讜祝 讻"讛 砖谞讬诐 讘讬讜诐 讗讞专讜谉 拽讜讚诐 砖拽讬注转 讛讞诪讛 讙讘讬讗 讻转讜讘转讛 讚讗讻转讬 诇讗 砖诇讬诪讜 讻"讛 砖谞讬诐 讜讗讬 讗转讗 讗讞专 砖拽讬注转 讛讞诪讛 诇讗 讙讘讬讗 讻转讜讘转讛 讗讟讜 讘讛讛讜讗 驻讜专转讗 讗讞讬诇转讛 讜讗诇讬讘讗 讚专讘谞谉 讚讗诪专讬 讛讬讗 讘讘讬转 讗讘讬讛 讙讜讘讛 讻转讜讘转讛 注讚 讻"讛 砖谞讬诐 拽讗 驻专讬讱. 拽讜专讟讜讘 讗讞讚 诪诇"讜 讘诇讜讙. 砖讜诪砖诪讬谉 讚拽讬谉 讬讜转专 诪讞专讚诇 讜讘讛讛讜讗 讞住专讜谉 拽诪注讗 拽专讟讜讘 拽讗 驻住诇讬 讞讻诪讬诐 诇讛讛讜讗 诪拽讜讛 讛讻讗 谞诪讬 讘讛讛讜讗 驻讜专转讗 讞砖讬讘讗 诪讞讬诇讛. 专砖"讬 讘诪"拽. 讜讗讘讬讬 讛讬讛 诪讞诇' 讘讬谉 砖讬注讜专讬 讛诪讚讜转 讜砖讬注讜专 砖转诇讜讬 讘专爪讜谉 讚讘砖讬注讜专 驻讜专转讗 讻讜诇讬 讛讗讬 诪讬 讞砖讬讘' 诪讞讬诇讛 讜讗讛讚专 诇讬讛 专讘 讬讜住祝 讚讗讬谉 诇讞诇拽 讜爪专讬讱 讗转讛 诇驻专砖 讻谉 讚诪砖谞' 砖诇讬诪讛 砖谞讬谞讜 讻诇 诪讚转 讞讻诪讬诐 讻谉 讛讬讗 讜讻讜' 讜注讜讚 谞专讗讛 诇驻专砖 讚讛讻讬 拽砖讬讗 诇讬讛 诇讗讘讬讬 讚讗讬讘专讗 讜讚讗讬 讚诪讚转 讞讻诪讬诐 讻讱 讛讜讗 讜诪讬讛讜 讚讞讬拽讗 讟讜讘讗 诇诪讬诪专 讛讻讬 讜讗讬 诪爪讬谞谉 诇诪讬诪专 讚诇讗 讛讜讝讻专讜 讻"讛 砖谞讬诐 讗诇讗 诇注谞讬谉 讟讜讘讛 讜讻专"诪 讜诪砖诇砖讬谉 注讚讬驻讗 讟驻讬 诪注转讛 转拽砖讬 诇专讘谞谉 讚砖驻讬专 拽讗诪专 专"诪 讜拽讘诇转讜 诪住转讘专讗 讟驻讬 讜转驻砖讜讟 讚诪砖诇砖讬谉. 讜讗讛讚专 诇讬讛 专讘 讬讜住祝 讚诇讗 讚讞讬拽讗 讻诇诇 讚讻诇 诪讚转 讞讻诪讬诐 讻谉 讛讜讗 讜讻讜' 讻谞"诇:
讜讝"诇  转诇诪讬讚讬 专' 讬讜谞讛 讗转讗讬 拽讜讚诐 砖拽讬注转 讜讻讜' 讘转诪讬讛讗 讻诇讜诪专 讛讬讗讱 讗驻砖专 砖讘讻"讛 砖谞讛 驻讞讜转 砖注讛 讗讞转  谞讗诪专 砖诪讞诇讛 讜讗讛讚专 诇讬讛 讻诇 诪讚讜转 讞讻诪讬诐 讻谉 讛诐 讘诪' 住讗讛 讻讜' 驻讬' 讞讻诪讬诐 转拽谞讜 诪' 住讗讛 诪驻谞讬 砖砖讬注专讜 砖讘讝讛 讬讻讜诇 诇讟讘讜诇 讻诇 讙讜驻讜 讜讗诐 讬讞住专 诪讛诐 讻诇 砖讛讜讗 讗祝 注诇 驻讬 砖讬讻讜诇 诇讟讘讜诇 讻诇 讙讜驻讜 讗驻讬诇讜 讛讻讬 讗讬谉 讛讟讘讬诇讛 诪讜注讬诇讛 诇讜 讛讜讗讬诇 讜谞转谞讜 讞讻诪讬诐 砖讬注讜专 讬讚讜注 讛讻讗 谞诪讬 讻讬讜谉 砖谞转谞讜 讞讻诪讬诐 砖讬注讜专 诪讻"讛 砖谞讛 讗诐 讞住专 诪讛诐 砖注讛 讗讞转 诇讗 讛驻住讬讚讛 讻转讜讘转讛 讜讛讗讬 讚谞拽讟 拽讜专讟讜讘 诇讗讜 讚讜拽讗 讚讛"讛 讗诐 讞住专 讻诇 砖讛讜讗 讗诇讗 诪驻谞讬 砖讗讬谉 讘诪讚转 讛诇讞 拽讟谞讛 诪诪谞讛 谞拽讟 诇讛 讜砖讬注讜专 拽讜专讟讜讘 讗' 诪讬"讜 讘专讘讬注讬转 注"讻:


 诇讗  砖谞讜 讚诇讗讞专 讻"讛 砖谞讛 讗讞讬诇转讛 讗诇讗 砖讗讬谉 砖讟专 讻转讜讘转讛 讜讻讜'. 讜讻讙讜谉 砖讛讬转讜诪讬诐 诪讜讚讬诐 诇讛 砖诇讗 谞转谞讜 诇讛 讻转讜讘转讛 诪注讜诇诐 讚讗诪专讬 讛讜讗讬诇 讜诇讗 注专注专讛 注诇 讻转讜讘转讛 讘转讜讱 讻"讛 诇讛讻讬 诇讗 讗讬讻驻转 诇讛 诇砖诪讜专 砖讟专 讻转讜讘转讛 诪砖讜诐 讚讗讞诇讛 诇讛 诇讙讘讬 讬讜专砖讬诐 讗讬转 诇讛 砖讟专 讻转讜讘' 讙讜讘讛 讻转讜讘转讛 诇注讜诇诐 讚诇讛讻讬 诇讗 讗讬讻驻转 诇讛 诇注专注专 诪砖讜诐 讚住诪讻讗 讚注转讛 讗砖讟专 讻转讜讘讛 讜讛讗 讚讗诪专 专讘 驻驻讗 讘驻' 讛讻讜转讘 讬砖 诇讛 砖讟专 讻转讜讘讛 讙讜讘讛 转讜住驻转 讛讬讬谞讜 讻砖讛讬转讜诪讬诐 讗讜诪专讬诐 驻专注谞讜. 砖诇讗 讘讛讝讻专讛 讗注"驻 砖讝诪谉 讛讛诇讜讗讛 诪专讜讘讛 讜诇讗 讛讝讻讬专 讞讜讘讜 讘转讜讱 讛讝诪谉 讜诇讗 诪讬讞讛 讜讗诪专 讗讬砖 驻诇讜谞讬 讞讬讬讘 诇讬 诪谞讛 讙讜讘讛 讻诇 讝诪谉 砖转讜讘注 诇讜 讞讜讘讜 讚诇讗讜 讘专 讗讞讜诇讬 讛讜讗 讚诇讗 谞讬转谉 诇诪讞讜诇 砖讗讬谉 诇诪诇讜讛 讛谞讗讛 诪讛诇讜讛 砖讬讛讗 诪讜讞诇 诇讜 讞讜讘讜 讗讘诇 讗诇诪谞讛 砖讬砖 诇讛 讛谞讗讛 诪讛诐 讗讬 诇讗 诪讬讞转 讜注专注专讛 讘转讜讱 讛讝诪谉 讗讞诇转讛 讜讗注"讙 讚谞拽讬讟讗 砖讟专 讻转讜讘讛 讚讜诪讬讗 讚讘注诇 讞讜讘 讜拽砖讬讗 诇专讘. 讜讛讜讗 诪驻专拽 诇讛 诇注讜诇诐 讚诇讗 谞拽讬讟 砖讟专讗 讜讚拽讗 拽砖讬讗 诇讱 讘诪讗讬 讙讘讬讗 讻砖讞讬讬讘 诪讜讚讛 讻砖诇讜讛 诪讜讚' 讜讘"讞 讚诇讗讜 讘专 讗讞讜诇讬 讛讜讬 讙讘讬 砖诇讗 讘讛讝讻专' 讗讘诇 讗诇诪谞讛 讚讘转 诪讞讬诇讛 讛讬讗 讜讗讬谉 诇讛 砖讟专 讻转讜讘讛 讗注"驻 砖讛讬讜专砖 诪讜讚讛 诇讛 讗讞讬诇转讗 讛讜讗讬诇 讜诇讗 诪讬讞转 讜注专注专讛 讘转讜讱 讻"讛 讜讛讬讬谞讜 讻专讘. 专砖"讬 讝"诇 讘诪讛讚讜专讗 拽诪讗. 讜讗讬讻讗 诇诪讬讚拽 讻讬讜谉 讚诇讗 诪转驻专砖 讛讗 讚专讘 讬讛讜讚讛 讗诪专 专讘 诇讗 砖谞讜 讗诇讗 砖讗讬谉 砖讟专 讜讻讜' 讗诇讗 讘讻讙讜谉 砖讛讬转讜诪讬诐 诪讜讚讬诐 诇讛 讜讻讜' 讜讻讚驻专讬砖 诇讛 诪专谉 讝"诇 诪注转讛 诪讗讬 拽讗 诪讜转讬讘 专讘 砖砖转 诪讘"讞 讚讛讻讬 谞诪讬 诪转讜拽诪讗 讛讗 讚讘"讞 讻砖讞讬讬讘 诪讜讚讛 讜讬"诇 讚讗讬 诪转谞讬' 诪讬讬专讬 讘谞讝讜谞转 讗讬谉 讗谞讜 爪专讬讻讬谉 诇讛讜讚讗转 讛讬转讜诪讬诐 讚驻砖讬讟讗 讜讚讗讬 讻讬讜谉 讚讗讻转讬 谞讝讜谞转 讛讬讗 讚诇讗 谞转拽讘诇' 讻转讜讘转讛 讜讗驻讬' 讗讬谉 砖讟专 讻转讜讘讛 讬讜爪讗 诪转讞转 讬讚讛 讜讗驻讬' 诇讚注转 专"讞 讜讛专"讬 诪讟专讗谞讬 讚诪讜拽诪讜讛 诇诪转谞讬' 讻砖讗讬谞讛 谞讝讜谞转 讗驻"讛 砖谞讬讗 讗诇诪谞讛 诪讘"讞 讚讞讬讜讘 讻转讜讘转讛 诪讬讚注 讬讚讬注 讜讗讬谉 讗谞讜 爪专讬讻讬谉 诇讛讜讚讗转 讛讬转讜诪讬诐 讗诇讗 诇讜诪专 砖诇讗 谞转拽讘诇' 讻转讜讘转讛 讗讘诇 讘注诇 讞讜讘 诪爪讟专讻讬谞谉 诇讚讞讜拽讬 讚注讬拽专 讞讬讜讘讜 诇讗 讬讚讬注 讗诇讗 诪讛讜讚讗转 驻讬讜 讜注讜讚 讚讗讬 诇讗 讬讚讬注讗 注讬拽专 讛讞讬讜讘 讗诇讗 诪驻讬 讛诇讜讛 讛住讘专讗 谞讜转谞转 讚讙诐 讘"讞 诇讗 讬讙讘讛 砖诇讗 讘讛讝讻专讛 讚讗讬 诇讗讜 讚诪讞诇 讞讜讘讜 讗诪讗讬 拽讗 讛讜讛 住诪讬讱 砖诇讗 诇转讘讜注 讞讜讘讜 讻"讻 砖谞讬诐 讗"讜 诪砖讜诐 讚诪讞诇 讞讜讘讜 诇讻讱 诇讗 讛讜讛 拽驻讬讚 诇讛讝讻讬专 讞讜讘讜 讜诇讛讻讬 诇讗 讗住讬拽 讗讚注转讬' 讚诇讬砖谞讬 诇讬' 讻砖讞讬讬讘 诪讜讚' 讜诪砖谞讬 讻砖讞讬讬讘 诪讜讚' 讜讗驻"讛 砖谞讬讗 讘"讞 诪讗诇诪谞讛 讚讘"讞 诇讗讜 讘专 讗讞讜诇讬 讛讜讗 讜讻讚驻专砖"讬 讜讗驻砖专 讚讻讬 驻专讬讱 转诇诪讜讚' 讗讬 讚诇讗 谞拽讬讟 讻讜' 讛"谞 拽讗 驻专讬讱 讻讬讜谉 讚诇讗 谞拽讬讟 砖讟专讗 讘讬讚讬讛 讗诪讗讬 拽讗 住诪讬讱 讚诇讬讙讘讬 注讚 讚诇讗 讛讝讻讬专 讞讜讘讜 讻"讻 砖谞讬诐 讗"讜 诪砖讜诐 讚讗讞诇转讬讛 讜讗诪讗讬 拽转谞讬 讘"讞 砖诇讗 讘讛讝讻专' 讻谞"诇 讜讛转讜住' 讝"诇 诇讗 驻讬专砖讜 讻谉 讗诇讗 讚诪注讬拽专讗 诇讗 讗住讬拽 讗讚注转讬讛 砖讬谞讜讬讬讗 讚讞讬讬讘 诪讜讚讛 讻诇诇 讜诇讛讻讬 诇讗 驻专讬讱 讗诪转谞讬' 讙讜驻讛 讗诪讗讬 讙讘讬讗 讘砖诇讗 砖讛转讛 讻"讛 讻讬讜谉 讚诇讗 谞拽讬讟讗 砖讟专 讻转讜讘' 诪砖讜诐 讚讗讬讻讗 诇诪讬诪专 讚讙讘讬讗 讘注讚讬 诪讬转讛 讚讛讗 讗诇讬讘讗 讚专讘 诪讬讬专讬 讚诇讚讬讚讬讛 讗诇诪谞讛 讙讘讬讗 讘注讚讬 诪讬转讛 讜讛讗 讚驻专讬讱 转诇诪讜讚讗 讗讬 讚诇讗 谞拽讬讟讗 讻转讜讘讛 讘讬讚讛 讜讻讜' 讛讬讬谞讜 讚诇讗 谞拽讬讟讗 讛讙讟 讚讙讟 诇专讘 讛讜讗 讻诪讜 讛讻转讜讘讛 讜讻诪讜 讚讻转讬讘 讘讬讛 诪谞讛 诪讗转讬诐 讚诪讬 讚诇讚讬讚讬讛 讙专讜砖讛 诇讗 讙讘讬讗 讗诇讗 讘讙讟:
讜讝"诇  讛专讗"讛 讝"诇 诇拽诪谉 讛讬讻讬 讚诪讬讗 讗讬 讚诇讗 谞拽讬讟讗 讻转讜讘' 讜讻讜' 讜讗诇讬讘讗 讚专讘 讚拽讗诪专讬' 讚诇讬转 诇讬讛 讛讟讜注谉 讗讞专 诪注砖讛 讘"讚 诇讗 讗诪专 讻诇讜诐 讚讗讬诇讜 诇专' 讬讜讞谞谉 讗驻"讛 讗讬转 诇讛 讜讗驻讬' 讘诪拽讜诐 砖讻讜转讘讬谉 诇讚注转 讛讙讗讜谞讬诐 讝"诇 讜诇讚讬讚谉 讚讗讬转 诇谉 讚诇讗 讗诪专 专' 讬讜讞谞谉 讘诪拽讜诐 砖讻讜转讘讬谉 讘讚讗讬转 诇讛 专讗讬讛 讚讻转讘 诇讛 讗转讬讗 砖驻讬专 注"讻:
讜讝"诇  讛专"讬 诪讟专讗谞讬 讝"诇 诇讗 砖谞讜 讗诇讗 砖讗讬谉 砖讟专 讻转讜讘讛 讜讻讜' 驻讬' 诇讗 砖谞讜 砖讘讻"讛 砖谞讬诐 诪讞诇讛 讻转讜讘转讛 讗诇讗 讻砖讗讬谉 诇讛 讻转讜讘讛 讻讙讜谉 讘诪拽讜诐 砖讗讬谉 讻讜转讘讬谉 讻转讜讘讛 讜住讜诪讻讬谉 注诇 转谞讗讬 讘"讚 讗"谞 砖讗讬讘讚转讛 讗讘诇 讗诐 砖讟专 讻转讜讘转讛 讬讜爪讗 诪转讞转 讬讚讛 诇讘"讚 讙讜讘讛 讻转讜讘转讛 诇注讜诇诐 讜讻讜' 注"讻:
讛"讙  讜讛讗 讗诪专 专讘  讗讬诇讗 砖讜谞讬谉 讻诇讜诪专 讻讱 砖谞讜 讞讻诪讬诐 讙专讜砖讛 讻讘"讞 讜讙讜讘讛 讻转讜讘转讛 诇注讜诇诐 砖诇讗 讘讛讝讻专讛 讜讙专讜砖讛 讛讬讗 讚诇讗讜 讘转 讗讞讜诇讬 讛讬讗 讚诪砖讜诐 讚讙讬专砖 诇讛 住谞讬讗 诇讬讛 诇讘注诇 讜诇讬讜专砖讬诐 讜转讜 讚诇讬转 诇讛 讛谞讗讛 讻诇诇 诪讬谞讬讛讜 讚讛讗 诇讬转 诇讛 诪讝讜谞讜转 讗讘诇 讛讗诇诪谞讛 讗讞讬诇转讗 讗祝 注诇 讙讘 讚谞拽讬讟讗 砖讟专 讻转讜讘转讛. 专砖"讬 讝"诇 讘诪讛讚讜专讗 拽诪讗. 讜讗祝 注诇 讙讘 讚讻讘专 诪讜转讬讘 专讘 砖砖转 诪讘注诇 讞讜讘 讜讗讛讚专 诇讬讛 讻砖讞讬讬讘 诪讜讚讛 讗驻讬诇讜 讛讻讬 讛讚专 转讜讘 诇讗讜转讜讘讬 诪讙专讜砖讛 讚讚专讱 诇驻专讜注 诇讙专讜砖讛 诪讬讚 讻砖诪拽讘诇转 讙讬讟讛 讜讛讬诇讻讱 讛讜讬讗 诇讛 讻诪讬 砖注讘专 讝诪谉 讛拽爪讜讘 诇驻专注讜谉 讜讗讬 诇讗 谞拽讬讟讗 讻转讜讘讛 讘诪讗讬 讙讘讬讗 驻讬' 讗诪讗讬 拽讗 住诪讻讗 砖诇讗 诇讛讝讻讬专 讻转讜讘转讛 讗诐 诇讗 砖诪讞诇' 讜诪砖谞讬 讚讛讻讗 谞诪讬 讚讞拽讬谞谉 讜诪讜拽诪讬谞谉 讻砖讞讬讬讘 诪讜讚讛 驻讬' 砖诇讗 谞转拽讘诇' 讻转讜讘转讛 讻谞"诇:

讘讚"讛 讜诪专转讗 讘转 讻讜' 讗讘诇 诇专"诪 讚诪驻住讚讛 讻讜' 讗讬谉 讞讬诇讜拽 讘讬谉 转讜住驻转 诇诪谞讛 讜诪讗转讬诐 讚诇驻讜诐 讙诪诇讗 讻讜' 注讻"诇 爪"注 诇讚讘专讬讛诐 讚诪"诪 讗讻转讬 讗讘讬讬 讚驻专讬讱 讛讻讬 讜诇讗 讗住讬拽 讗讚注转讬讛 讛讗 讚诇驻讜诐 讙诪诇讗 砖讬讞谞讗 注"讻 讚诇讬转讗 讛讱 驻讬专讻讗 诇讘专 拽驻专讗 讚讗讬诪讗 讘专 拽驻专讗 讘讬谉 诇讞讻诪讬诐 讜讘讬谉 诇专"诪 拽讗诪专 讚转讜住驻转 讗讬转 诇讛 讜诪专转讗 讘转 讘讬讬转讜诐 讜注谞讬讜转 砖讜讜转 诇注谞讬谉 讻转讜讘讛 讚讗讜专讬讬转讗 讗讘诇 讛"诇 诇讗讘讬讬 诇诪驻专讱 诪讗诇诪谞讛 讚讻转讜讘转讛 诪谞讛 讻"讛 砖谞讬诐 讜讘转讜诇讛 讚讻转讜讘转讛 诪讗转讬诐 讻"讛 砖谞讬诐 讻诪"砖 讛转讜住' 讚讛讗 讜讚讗讬 拽讜砖讬讗 讛讬讗 诇诪讗讬 讚诇讗 讗住讬拽 讗讚注转讬讛 讛讗 讚诇驻讜诐 讙诪诇讗 砖讬讞谞讗 讜讬砖 诇讬讬砖讘 讘讚讜讞拽 讻诪"砖 讘住讜祝 讚讘专讬讛诐 讚讚讜诪讛 诇讜 诇讗讘讬讬 讜讚讘专 驻砖讜讟 讛讜讗 诇讜 讚诇讗 拽讗讬 讘专 拽驻专讗 讗诇讗 讗专讘谞谉 讚拽讗讬 讗驻讬住拽讗 讚讞讻诪讬诐 讗讜诪专讬诐 讜讗"讻 砖驻讬专 驻专讬讱 讛讱 驻讬专讻讗 诇专"诪 讙诐 诇讘专 拽驻专讗 讜讚讜"拽: 


讘讚"讛 讛"讚 讗讬 讚诇讗 谞拽讬讟讗 讻转讜讘讛 讻讜' 转讬诪讛 讗诪讗讬 诇讗 讚讬讬拽 讻诪讜 讻谉 讘诪转谞讬' 讻讜' 注讻"诇 讬砖 诇讚拽讚拽 讗诪讗讬 诇讗 讚拽讚拽讜 讛转讜住驻讜转 讻讱 诇注讬诇 诪讬谞讬讛 讗讛讗 讚拽讗诪专 讗讬 诇讗 谞拽讬讟 砖讟专讗 讘诪讗讬 讙讘讬 讗诪讗讬 诇讗 讚讬讬拽 讻诪讜 讻谉 讘诪转谞讬' 讻讜' 讜讬砖 诇讬讬砖讘 讚诇注讬诇 谞讬讞讗 讚诇讗 专爪讛 诇讚讬讬拽 讛讻讬 诪诪转谞讬' 讗诇讬讘讗 讚诪讗谉 讚讗诪专 讛讟讜注谉 讗讞专 诪注砖讛 讘"讚 诇讗 讗诪专 讻诇讜诐 讜讻转讜讘讛 诪注砖讛 讘"讚 讛讜讗 讗讘诇 讛讻讗 讘讙专讜砖讛 讚诪讚讬讬拽 讛讻讬 讗讻转讜讘讛 讜讛讬讬谞讜 诪砖讜诐 讚讗诇讬讘讗 讚专讘 拽讬讬诪讬谞谉 讛讻讗 讚诇讬转 诇讬讛 讛讟讜注谉 讗讞专 诪注砖讛 讘"讚 诇讗 讗诪专 讻诇讜诐 拽砖讛 诇讛讜 砖驻讬专 讗诪讗讬 诇讗 讚讬讬拽 讛讻讬 讗诪转谞讬' 讘讻转讜讘讛 讜转讬专爪讜 讚诪转谞讬' 讗讬讻讗 诇讗讜拽诪讗 诇专讘 讘注讬讚讬 诪讬转讛 讻讚讗诪专讬谞谉 住"驻 讛讻讜转讘 讗讘诇 讙专讜砖讛 诇讗 转讙讘讛 讘注讬讚讬 讙专讜砖讬谉 讗诇讗 讘讙讟 讘讬讚讛 讻讚讗诪专讬谞谉 谞诪讬 讛转诐 讜讻转讜讘讛 讚拽讗诪专 讛讻讗 诇讗讜 讚讜拽讗 讗诇讗 讙讬讟讗 讜拽"诇:

讛讛讜讗 讬讜诪讗 讚谞讞 谞驻砖讬讛 讚专讘讬 讻讜' 注讚 住讜驻讜. 讛拽讜砖讬讜转 诪讛 注谞讬谉 砖讙讝专讜 讘诪讬转转 专讘讬 讟驻讬 注诇 讻讱 诪讗谉 讚讗诪专 谞讞 谞驻砖讬讛 讬讚拽专 讻讜'. 讜注讜讚 砖讛专讬 诇讘住讜祝 讗诪专讜 谞讞 谞驻砖讬讛 讜诪讛 注谞讬谉 讛转驻诇讛 注诇讬讜谞讬诐 诪讘拽砖讬诐 讜诪讛 注谞讬谉 砖讛讬讛 讛讻诇讬 讻讜讝讗 砖讛砖诇讬讻讛 讜注谞讬谉 讗讞讝讜 讘讗专讜谉 讛拽讜讚砖 讜谞砖讘讛 讗专讜谉 讻讜' 讜诇讗 讘转讜专讛 注爪诪讛 讜诪讛 注谞讬谉 砖讝拽祝 注砖专 讗爪讘注讜转 讜诇讗 讗诪专 讻谉 注诇 讻诇 讙讜驻讜 砖讗驻讬诇讜 讘讗讘专 拽讟谉 诇讗 谞讛谞讛 讜诇诪讛 讚拽讚拽 诪诇砖讜谉 专讘讬诐 讚诪砖讻讘讜转诐 讜诇讗 讚拽讚拽 讻谉 讗讚诇注讬诇 诪讬谞讬讛 讬谞讜讞讜 砖讛讜讗 讘诇砖讜谉 专讘讬诐. 讛讜讗 诪讘讜讗专 砖讛讗讚诐 谞讘专讗 诪谉 讛注诇讬讜谞讬诐 讘谞砖诪讛 讜诪谉 讛转讞转讜谞讬诐 讘讙讜祝 讜诪讝讛 讬讘讜讗讜 诇讜 讘' 驻注讜诇讜转 砖讻诇 讛注讬讜谉 诪讻讞 讛谞砖诪讛 讜讛诪注砖讛 诪讛讙讜祝 讜诇驻讬 砖讛讬讛 专讘讬 注"讛 砖诇诐 讘转讻诇讬转 讛砖诇讬诪讜转 讘注讬讜谉 讛转讜专讛 讜讘诪注砖讛 讛诪爪讜转 讻诪"砖 讘讟诇讛 拽讚讜砖讛 讘讗讜转讜 讬讜诐 讜讗诪专讜 讘住讜讟讛 诪砖诪转 专讘讬 讘讟诇讛 注谞讜讛 讜讬专讗讛 讜讛讬讛 专讗讜讬 诇驻讬 转讜专转讜 讜诪注砖讬讜 诇讛讬讜转 讞讬 讜拽讬诐 诇注讜诇诐 砖注"讻 谞拽专讗 专讘讬谞讜 讛拽讚讜砖 讻诪"砖 诇注讬诇 讜注"讻 讙讝专讜 诪讗谉 讚讗诪专 谞讞 谞驻砖讬讛 讬讚拽专 讘讞专讘 讻讜' 讙诐 砖讛讬讛 讻诇 讬诪讬讜 住讜讘诇 讬住讜专讬谉 讘砖讘讬诇 讛讚讜专 讻诪"砖 驻专拽 讛驻讜注诇讬诐 讻讜诇讛讜 砖谞讬 讚讬住讜专讬 讚专讘讬 诇讗 讗讬爪讟专讬讱 注诇诪讗 诇诪讬讟专讗 讜诇讝讛 讗诪专讜 诪"讚 谞讞 谞驻砖讬讛 讻讜' 砖讛讬讛 诪讙讬谉 注诇 讚讜专讜 讜讗诪转讬讛 讗诪专讛 讘转驻诇转讛 注诇讬讜谞讬诐 诪讘拽砖讬诐 讻讜' 注"驻 讛讻讜讜谞讛 讝讜 诇驻讬 砖谞砖诪转讜 诪谉 讛注诇讬讜谞讬诐 讜砖诐 讘注讜讛"讘 讜讚讗讬 讚转砖讬讙 砖诇讬诪讜转 讛注讬讜谉 讘讬讜转专 讜转讞转讜谞讬诐 诪讘拽砖讬诐 讗转 专讘讬 诇讛讬讜转 讝讜讻讛 讘诪注砖讛 讘砖诇讬诪讜转 讛讙讜祝 讘注讜讛"讝 讻砖讬讛讬讛 讞讬 讜拽讬诐 诇注讜诇诐 讘讙讜祝 讜谞砖诪讛 讜诇驻讬 砖专讗转讛 讗讜转讜 诪爪讟注专 讘讬讜转专 讜讗"讗 诇讜 诇讛砖讬讙 砖诇讬诪讜转 讛讙讜祝 讻诪讜 砖讛讬讛 讛注谞讬谉 讘转驻讬诇讬谉 讜注"讻 讗诪专讛 讬"专 砖讬讻讜驻讜 注诇讬讜谞讬诐 讻讜' 讜诇讗 讛讜讜 砖转拽讬 专讘谞谉 讻讜' 砖拽诇讛 讻讜讝讗 砖讚讬讗 讛讜讗 讛专诪讝 讚讻诇讬 讞专住 砖讘讬专转讜 讝讜 讛讬讗 诪讬转转讜 讻谉 讛讜讗 讙讜驻讜 砖诇 讗讚诐 砖讘讬专转讜 讜爪注专讜 讝讜 讛讬讗 诪讬转转讜 砖讗"讗 诇讜 诇讛砖讬讙 砖诇讬诪讜转 讛讙讜驻讬 讘诪注砖讛 讻注谞讬谉 讛转驻讬诇讬谉 讜注讬"讝 讗讬砖转拽讜 讜谞讞 谞驻砖讬讛 讜讗讛讚专 拽专注讬讛 讻讜'. 讚讗诇"讻 讛讬讛 讻诪讙讬讚 诇讛诐 讚谞讞 谞驻砖讬讛 讗讘诇 讗"诇 讘诇砖讜谉 讞讻诪讛 讗专讗诇讬诐 讻讜' 注"砖 讛驻住讜拽 讬砖 讘讜讟讛 讻诪讚拽专讜转 讞专讘 讜诇砖讜谉 讞讻诪讬诐 诪专驻讗 讗讜转讛 讛讙讝讬专讛 讻讬 讘讚专讱 讝讛 讚专砖讜讛讜 诇注谞讬谉 谞讚专讬诐 讜拽讗诪专 讗专讗诇讬诐 讻讜' 讚讜讚讗讬 砖诇讬诪讜转 讛注讬讜谉 讻讞 讛谞砖诪讛 诇讗 转讘讟诇 诇讗 讘注讜讛"讝 讜诇讗 讘注讜讛"讘 讻诪"砖 讜讛讜讗 讚诪讬讜谉 讛转讜专讛 砖讛讬转讛 诪讜谞讞转 讘讗专讜谉 讛拽讚砖 讗讘诇 砖诇讬诪讜转 讗专讜谉 讛拽讚砖 砖讛讜讗 讚诪讬讜谉 讙讜驻讜 谞爪讞讜 讘讜 讗专讗诇讬诐 讜谞砖讘讛 讗专讜谉 讛拽讚砖 讘注讜讛"讝 讘拽讘专. 


讜讗诪专 砖讘砖注转 驻讟讬专转讜 讝拽祝 讬' 讗爪讘注讜转 讻讜'. 诇驻讬 砖讘诪讬转转讜 诇讗 讬讞住专 专拽 砖诇讬诪讜转 讛诪注砖讛 砖讛讜讗 讘讙讜祝 讻讬 砖诇讬诪讜转 讛砖讻诇讬 讘讻讞 讛谞砖诪讛 转转讞讝拽 诇注讜讛"讘 注"讻 讛讝讻讬专 砖诇讬诪讜转 讛诪注砖讛 砖讛讬讛 讘讜 讘讛讬讜转讜 讞讬 砖讬讙注转讬 讘注砖专 讗爪讘注讜转讬 讘诪爪讜转 讛转讜专讛 讻讬 讛讬讚 讛讬讗 注讬拽专 讻诇讬 诪注砖讛 讛讙讜祝 讜诇讗 谞讛谞讬转讬 讗驻讬' 讘讗爪讘注 讜注"讻 讗诪专 讬"专 砖讬讛讗 砖诇讜诐 讘诪谞讜讞转讬 诇讙讜祝 讘拽讘专 讜注"讝 讗诪专 讬讘讗 砖诇讜诐 讬谞讜讞讜 讜讙讜' 讚诪诇转 讬谞讜讞讜 讚拽讗诪专 诇砖讜谉 专讘讬诐 注"砖 诪谞讜讞转 讛讙讜祝 讘拽讘专 讜诪谞讜讞转 讛谞砖诪讛 讘注讜讛"讘 砖转砖讬讙 砖诐 砖诇讬诪讜转 讘讬讜转专 讗讘诇 注诇 诪砖讻讘讜转诐 讘诇砖讜谉 专讘讬诐 诇讗 讬转讻谉 诇讻诇讜诇 讛谞砖诪讛 讘讜 讚诇讗 砖讬讬讱 讘讛 砖讻讬讘讛 讜注"讻 讗诪专 砖注诇 讛爪讚讬拽讬诐 砖讬爪讗讜 诇拽专讗转讜 讗诪专 砖讙诐 讛诐 讬谞讜讞讜 讘讙讜驻谉 注诇 诪砖讻讘讜转诐 讘拽讘专 讗讘诇 注诇 砖诇讬诪讜转 讛谞砖诪讛 诇讗 讛讬讛 爪专讬讱 诇讘拽砖 讘爪讚讬拽讬诐 讻讬 讘讜讚讗讬 转砖讬讙 砖诐 砖诇讬诪讜转 讘讬讜转专. 讜注讜讚 讬砖 诇讻讜讬谉 讘讙' 讻转讜转 砖讝讻专 讘诪"讛 砖讛诐 讙' 讻转讜转 诪诇讗讻讬诐 讛诪诪讜谞讬诐 讻诇 讻转 诪讙' 注讜诇诪讜转 砖讛诐 注讜诇诐 讛注诇讬讜谉 讜注讜诇诐 讛讗诪爪注讬 讜注讜诇诐 讛转讞转讜谉 讛讻转 讛讗讞转 讗讜诪专转 讬讘讗 砖诇讜诐 讛讬讗 讻转 诪"讛 诪注讜诇诐 讛注诇讬讜谉 讗砖专 砖诐 讛砖诇讜诐 讘驻诪诇讬讗 砖诇 诪注诇讛 讜砖诐 转讘讗 谞驻砖 讛爪讚讬拽 爪专讜专讛 讘爪专讜专 讛讞讬讬诐 讜讗' 讗讜诪专转 讛讜诇讱 谞讻讞讜 讛讬讗 讻转 注讜诇诐 讛讗诪爪注讬 砖讛爪讚讬拽 讛讜诇讱 谞讻讞讜 诇讘讟诇 讛诪讝诇 砖讘注讜诇诐 讛讗诪爪注讬 讗砖专 砖诐 讘讗 专讜讞讜 砖诇 讗讚诐 讜讗' 讗讜诪专转 讬谞讜讞讜 注诇 诪砖讻讘讜转诐 讛讬讗 讻转 砖诇 注讜诇诐 讛转讞转讜谉 砖讛讙讜祝 谞拽讘专 讘讜 讜讗诪专 讘专砖注讬诐 讘讛讬驻讱 讝讛 讘砖注讛 砖讛专砖注 谞讗讘讚 诪谉 讛注讜诇诐 讗' 讗讜诪专转 讜讛讬讗 讻转 砖诇 诪注诇讛 讗讬谉 砖诇讜诐 讗诪专 讛' 诇专砖注讬诐 讜讗讞转 讗讜诪专转 诇诪注爪讘讛 转砖讻讘讜谉 讛讬讗 讻转 注讜诇诐 讛讗诪爪注讬 讜讗' 讗讜诪专转 专讚讛 讜讛砖讻讘讛 讗转 注专诇讬诐 讛讬讗 讻转 注讜诇诐 讛转讞转讜谉:





诪讛专"诐 砖讬祝

讘转讜住' 讘讚"讛 讜诪专转讗 讻讜' 讚诇驻讜诐 讙诪诇讗 砖讬讞谞讗 讻讜'. 讻转讘讜 讝讛 诇驻讬 讛讗诪转 讗讘诇 诇驻讬 讛住"讚 讚诇讗 讬讚注 讛讱 住讘专讗 讚诇驻讜诐 讙诪诇讗 讻讜' 讚讗诇讬讘讬讛 拽讗诪专 诪"专 讚讛讱 驻讬专讻讗 诇讬转讗 讗诇讬讘讗 讚讘专 拽驻专讗 讻讜' 讬砖 诇讜诪专 讻讚讘专讬讛诐 讘诇讗 讛讱 住讘专讗 诇驻讜诐 讙诪诇讗 讻讜' 诪讻讞 讛讻专讞 讚讗诇诪谞讛 讜讘转讜诇讛 砖讜讬谉 [讜注"讻 讚讗讬谉 讞讬诇讜拽 诇专"诪 讘讬谉 转讜住驻转 诇注讬拽专 讻讬 讛讬讻讬 讚讗讬谉 讞讬诇讜拽 讘讬谉 讘转讜诇讛 诇讗诇诪谞讛 讜注"讝 讛拽砖讛 讘讗诪转 讗诪讗讬 诇讗 讬讛讬讛 讞讬诇讜拽 讘讬谉 诪讜注讟 诇诪专讜讘讛 讜讛讬讛 讘讗诪转 讬讻讜诇 诇讛拽砖讜转 诪讗诇诪谞讛 诇讘转讜诇讛 讗诇讗 砖讛讙讚讬诇 讛拽讜砖讬讗 诪诪专转讗 讜讚讜"拽]: 


讘转讜住' 讘讚"讛 讛讬讻讬 讚诪讬 讻讜' 转讬诪讛 讗诪讗讬 诇讗 讚讬讬拽 讻讜'. 诇注讬诇 讘讘注"讞 讘砖讟专 诇讗 拽砖讛 讻诇诇 讚讬"诇 诪诪转谞讬' 诇讗 驻专讬讱 讚讙讘讬讗 讘转谞讗讬 讘"讚 讚讛讟讜注谉 讗讞专 诪注砖讛 讘"讚 诇讗 讗诪专 讻诇讜诐 讗讘诇 诇诪讟讛 讚驻专讬讱 诪讻转讜讘讛 注"讻 诪砖讜诐 讚住"诇 诇专讘 讚讬讻讜诇 诇讟注讜谉 讗讞专 诪注砖讛 讘"讚 讜讻讚诇注讬诇 [诇讝讛 转讬' 讛转讜住' 讚讬砖 讞讬诇讜拽 讘讬谉 讙专讜砖讛 诇讗诇诪谞讛 讚讙讘讬讗 讘注讚讬 诪讬转讛] 讜拽"诇:





专砖"砖

讙诪专讗 注诇 诪砖讻讘讱 诪讬讘注讬讗 诇讬讛. 讗讜诇讬 爪"诇 注诇 诪砖讻讘讜 诪讘注"诇:



讙诪' 砖诐 讬讘讗讜 爪讚讬拽讬诐 讜讬爪讗讜 诇拽专讗转讜 (讜讗讜诪专讬诐 诇讜) 讬讘讗 讻讜'. 讘"转 讗诇讜 讛诪住讜讘讘讜转 诇讬转讗 讘注"讬 讜讻"谞 诪驻专砖"讬:



讙诪' 砖诐 讜讛讗专"讗 砖讜谞讬谉 讻讜'. 讻讛讗讬 诇讬砖谞讗 讘讞讙讬讙讛 (讻讛):





讛讙讛讜转 讬注讘"抓

讙诪' 诪"讚 谞讞 谞驻砖讬讛 讚专' 讻讜'. 谞"讘 砖诪讗 诪转讜讱 砖讙讝专讜 讻谉 诇讗 讛讬讛 讬讻讜诇 诇诪讜转. 诪讗讞专 砖讗讬谉 讗讚诐 专砖讗讬 诇讛讜讚讬注 讚讘专 诪讬转转讜 讗"讻 讻砖讬诪讜转 讜讗讬谉 专讜讗讛 讜诪讜讚讬注 诇讛转注住拽 讘爪专讻讬 拽讘讜专转讜 讬讛讗 诪讜讟诇 讘讘讝讬讜谉. 诇驻讬讻讱 讘转讜讱 讻讱 诇讗 讛讬讛 讬讻讜诇 诇讬驻讟专 讜诇讗 拽专讘 讗诇讬讜 讗讚诐 诇专讗讜转讜 注讚 砖谞转谞讜 专砖讜转 诇讘"拽:


砖诐 砖讬讙注转讬 讘注砖专 讗爪讘注讜转讬 讘转讜专讛 讜诇讗 讻讜'. 谞"讘 注诪"砖 讘注"讝 讚讬"讗 讗':


砖诐 讘"讞 讙讜讘讛 砖诇讗 讘讛讝讻专讛. 谞"讘 讜爪"诇 驻专讜讝讘讜诇 讛讬"诇 讜讗讘讚. 讗诐 讗"诇. 注诇讞"砖 驻"讝 讚砖讘讜注讜转 诪"讝:





讘谉 讬讛讜讬讚注

讻旨指诇 诪址讗谉 讚旨职讗指诪址专: "谞指讞 谞址驻职砖讈值讬讛旨 讚旨职专址讘旨执讬", 讬执讚旨指拽值专 讘旨址讞侄专侄讘!. 谞专讗讛 诇驻专砖 讘住"讚 注诇 驻讬 诪讛 砖讗诪专讜 讘讙诪专讗 讚诪讜注讚 拽讟谉 (诪讜注讚 拽讟谉 讻讟.) 转诇诪讬讚讬 讞讻诪讬诐 讗讬谉 诇讛诐 诪谞讜讞讛 诇讗 讘注讜诇诐 讛讝讛 讜诇讗 讘注讜诇诐 讛讘讗 砖谞讗诪专 (转讛诇讬诐 驻讚, 讞) 讬值诇职讻讜旨 诪值讞址讬执诇 讗侄诇 讞指讬执诇 讬值专指讗侄讛 讗侄诇 讗直诇止拽执讬诐 讘职旨爪执讬旨讜止谉 注讬讬谉 砖诐.
讜诇讻谉 讛讗讜诪专 '谞指讞 谞址驻职砖讈值讬讛旨 讚旨职专址讘旨执讬' 谞讞 诇砖讜谉 讘讟诇讛 讚讗讬谞讜 注讜住拽 讘转讜专讛 讻讗砖专 讛讜讗 讘讞讬讬诐 讬讚拽专 讘讞专讘 注砖讜 砖讛讬讛 专讘讬谞讜 讛拽讚讜砖 诪讘讟诇讜 讜诪讞诇讬砖讜 讘注住拽 转讜专转讜 讻讬 讛讜讗 讛讬讛 谞爪讜抓 讬注拽讘 讗讘讬谞讜 注诇讬讜 讛砖诇讜诐.
讗讜 讬讜讘谉 讻诇 讗讚诐 讘讞讬讬讜 讗讬谉 谞砖诪转讜 注讜诪讚转 转讜讱 讙讜驻讜 讘诪谞讜讞讛 讻讬 拽砖讛 诇讛 讛讙讜祝 讜专讜爪讛 诇爪讗转 讜讻诪讜 砖讻转讘 专讘讬谞讜 诪讛专"诐 讗诇砖讬讱 讝"诇 讘驻住讜拽 讜职诇止讗 转执讙职注址诇 谞址驻职砖执讈讬 讗侄转职讻侄诐 (讜讬拽专讗 讻讜, 讬讗) 讘驻专砖转 讘讞拽讜转讬 讜诇讻谉 注诇 讻诇 谞砖讬诪讛 爪专讬讱 诇讛诇诇 讬志讛! 讗诪谞诐 爪讚讬拽 讙诪讜专 讜拽讚讜砖 讗诇拽讬诐 讻专讘讬 讜讚讗讬 讙诐 讘讛讬讜转讜 讞讬 注讜诪讚转 谞驻砖讜 讘诪谞讜讞讛 转讜讱 讙讜驻讜 讜讗讜讛讘转 讗讜转讜 讜讗讬谞讛 专讜爪讛 诇讛驻专讚 诪诪谞讜 讜讻讚讗砖讻讞谉 讘诪砖讛 专讘讬谞讜 注"讛 讜诇讝讛 讗诪专 讻诇 讛讗讜诪专 '谞指讞 谞址驻职砖讈值讬讛旨 讚旨职专址讘旨执讬' 讘驻讟讬专转讜 讘讛驻专讚转讛 诪讙讜驻讜 讬讚拽专 讘讞专讘 讛谞注砖讛 诪转讜专转讜 砖诇 专讘讬 讚讻转讬讘 (转讛诇讬诐 拽诪讟, 讜) 专讜止诪职诪讜止转 讗值志诇 讘执旨讙职专讜止谞指诐 讜职讞侄专侄讘 驻执旨讬驻执讬旨讜止转 讘职旨讬指讚指诐.



讬职讛执讬 专指爪讜止谉 砖讈侄讬旨指讻讜止驻讜旨 转旨址讞职转旨讜止谞执讬诐 讗侄转 讛指注侄诇职讬讜止谞执讬诐. 谞专讗讛 讚诇讗 住诇拽讗 讚注转讱 砖转转讙讘专 转驻讬诇转讛 注诇 转驻讬诇转诐 讗诇讗 讻讜谞转讛 讘讚讘专讬诐 讗诇讜 诇讗讜 讚专讱 转驻讬诇讛 讗诇讗 讚专讱 讬讚讬注讛 讚讘转讞讬诇讛 讛讜讚讬注讛 诇讛诐 砖注讚讬讬谉 专讘讬 拽讬讬诐 讜注转讛 讛讜讚讬注讛 诇讛诐 讬讜转专 讟讜讘 砖讬砖转拽讜 诪谉 讛转驻诇讛 诪砖讜诐 爪注专讜 砖诇 专讘讬.



砖讈指拽职诇指讛 讻旨讜旨讝指讗, 砖讈址讚职讬指讗 诪值讗执讬讙职专指讗. 谞专讗讛 诇讬 讘住"讚 讚讘讙诪专讗 (砖讘转 注讝:) 讗诪专讜 诪讗讬 讻讜讝讗? 谞讟专拽讜谉 '讻讝讛' 讜诇讻讱 讛砖诇讬讻讛 讻讜讝讗 诇专诪讜讝 讘讜 注诇 诪注诇转 专讘讬谞讜 讛拽讚讜砖 砖讛讬讛 讚讜诪讛 讘诪注诇讛 诇诪砖讛 专讘讬谞讜 注"讛 砖谞转谞讘讗 讘讝讛 讜讻诪讜 砖讗诪专讜 专讝"诇 讻诇 讛谞讘讬讗讬诐 谞转谞讘讗讜 讘'讻止旨讛' 讜诪砖讛 专讘讬谞讜 注"讛 谞转谞讘讗 讘'讝侄讛'.
讗讬 谞诪讬 砖拽诇讗 讻讜讝讗 诇专诪讜讝 砖讛讬讛 谞讬爪讜抓 讬注拽讘 讗讘讬谞讜 注诇讬讜 讛砖诇讜诐 讘注诇 讛驻讱 砖讞讝专 注诇 驻讻讬谉 拽讟谞讬诐.
诪讬讛讜 诇驻讬 驻砖讜讟讜 讬驻诇讗 讗讬讱 讬讜爪讗 拽讜诇 讙讚讜诇 诪讛砖诇讻转 讛讻讜讝讗 砖讬砖转讬拽 讻诇 专讘讜讬 讞讻诪讬诐 讛注讜诪讚讬诐 诇讛转驻诇诇 讘注讚 专讘讬? 讜谞专讗讛 诇讜诪专 讚讜讚讗讬 讛诐 讛讬讜 诪转驻诇诇讬诐 讘转讜讱 讘讬转讜 砖诇 专讘讬 讘讞讚专 讗讞讚 讛住诪讜讱 诇讜 讜讛讬讜 诪转驻诇诇讬诐 讘诇讞砖 砖诇讗 讬专讙讬砖 专讘讬 诪谉 拽讜诇诐 讜讛诪讛 专讗讜 砖讛砖诇讬讻讛 讛讻讜讝讗 砖讛讬讛 专讜讞抓 讘讜 专讘讬 讗转 讬讚讬讜 讻砖讛讬讛 讬讜爪讗 诪讘讬转 讛讻住讗 讜讘讝讛 讛讘讬谞讜 砖专诪讝讛 诇讛诐 砖谞驻讟专 专讘讬 讚讗讝 注转讛 讗讬谉 爪讜专讱 讘讻讜讝讗 讜诇讻讱 砖讘专转讜 讜诇讻谉 砖诇讞 讗转 讘专 拽驻专讗 诇讬讻谞住 诇讞讚专 砖讛讬讛 专讘讬 讘转讜讻讜 诇专讗讜转 讗诐 谞驻讟专 讜讛讜讗 诇讗 讛讙讬讚 讘驻讬专讜砖 讗诇讗 讗诪专 讗专讗诇讬诐 讜讻讜' 讜讛谞讬讞 讛拽专注 诪讗讞专讬讜 诇专诪讜讝 诇讛诐 砖讛诐 注转讬讚讬谉 诇讛专讙讬砖 讘讞住专讜谞讜 讗讞专 砖讬驻讟专 讬讜转专 诪讛专讙砖转诐 注转讛.



讝指拽址祝 注侄砖讉侄专 讗侄爪职讘旨职注讜止转指讬讜 讻旨职诇址驻旨值讬 诪址注职诇指讛. 谞专讗讛 诇讬 讗诐 转讝拽讜祝 注砖专 讗爪讘注讜转 讜转住诪讜讱 讙讜讚诇 诇讙讜讚诇 讬讛讬讛 讘讝讛 砖诇砖讛 讞诇讜谞讜转 砖诇 讗讜讬专 注诇 讬讚讬 砖谞讬 讛讙讜讚诇讬诐 讻讝讛 讚讜讙诪转 讛住讙讜诇 讜专诪讝 讘讝讛 砖讛讜讗 讞讬讝拽 砖诇砖讛 注诪讜讚讬诐 砖讛注讜诇诐 拽讬讬诐 注诇讬讛诐 砖讛诐 转讜专讛 讜注讘讜讚讛 讜讙诪讬诇讜转 讞住讚讬诐.
讜注讜讚 谞专讗讛 诇讬 讘住"讚 讝拽祝 注砖专 讗爪讘注讜转 讻谞讙讚 讞诪砖讛 讞住讚讬诐 讜讞诪砖讛 讙讘讜专讜转 讻讬 讛讜讗 讛讬讛 讘讞讬谞转 讛讬住讜讚 讘讝讜讜讙 讬注拽讘 讜专讞诇 砖讬砖 讘讜 讞诪砖讛 讞住讚讬诐 讜讞诪砖讛 讙讘讜专讜转 讻诪讜 砖讗诪专 专讘讬谞讜 讛讗专"讬 讝"诇 讘砖注专 讛讙诇讙讜诇讬诐.
讜注讜讚 谞专讗讛 诇讬 讘住"讚 讛讟注诐 砖讝拽祝 注砖专 讗爪讘注讜转讬讜 讻讬 讬讚讜注 讬砖 砖诐 讬讘志拽 [112] 砖讛讜讗 诪住驻专 讛讜讬志讛 讗诇拽讬诐 [112] 讚专诪讜讝 讘专讗砖讬 转讬讘讜转 (转讛诇讬诐 讻, 讘) 讬址注址谞职讱指 讬职讬指 讘职旨讬讜止诐 爪指专指讛 [112].
讜讬砖 注讜讚 讘讞讬谞转 砖诐 讬讘志拽 砖讛讜讗 诪住驻专 讛讜讬志讛 讗讛讬志讛 讗讚谞志讬 [112] 讜讛讜讗 专诪讜讝 讘专讗砖讬 转讬讘讜转 讬址注植谞值谞讜旨 讘职讬讜止诐 拽指专职讗值谞讜旨 [112] 讗砖专 讘住讜祝 诪讝诪讜专 讬址注址谞职讱指 (转讛诇讬诐 讻, 讬).
讜砖谞讬 讘讞讬谞讜转 讬讘志拽 讛谞讝讻专 转讬拽谉 讘讛诐 讬注拽讘 讗讘讬谞讜 注诇讬讜 讛砖诇讜诐 讞诇拽 讙讚讜诇. 诇讻讱 谞专诪讝讜 砖谞讬讛诐 讘砖诪讜 讻讬 砖诪讜 讻驻讜诇 讬址注植拽止讘 讬址注植拽止讘 (讘专讗砖讬转 诪讜, 讘) 讜诇讻谉 讘诪讝诪讜专 讬址注址谞职讱指 讛殖' 讘职旨讬讜止诐 爪指专指讛 讻转讬讘 讬职砖址讉讙侄旨讘职讱指 砖值讈诐 讗直诇止拽值讬 讬址注植拽止讘.
讜讛谞讛 砖诐 讬讘志拽 讛讗讞讚 专诪讜讝 讘专讗砖讬 转讬讘讜转 讙讜讚诇 讗爪讘注 讗诪讛 拽诪讬爪讛 讝专转 [112] 讗砖专 讘讬讚 讬诪讬谉 讜驻住讜拽 讬讘志拽 讛砖谞讬 专诪讜讝 讘专讗砖讬 转讬讘讜转 讙讜讚诇 讗爪讘注 讗诪讛 拽诪讬爪讛 讝专转 讗砖专 讘讬讚 砖诪讗诇 讜诇讻谉 专讘讬谞讜 讛拽讚讜砖 砖讛讬讛 谞讬爪讜抓 讬注拽讘 讗讘讬谞讜 注诇讬讜 讛砖诇讜诐 讝拽祝 注砖专 讗爪讘注讜转讬讜 诇专诪讜讝 注诇 砖诐 讬讘志拽 讜砖诐 讬讘志拽 讛专诪讜讝讬诐 讘诐 砖讛讜讗 讟专讞 讘转讬拽讜谞诐.



讜职诇止讗 谞侄讛直谞值讬转执讬 讗植驻执诇旨讜旨 讘旨职讗侄爪职讘旨址注 拽职讟址谞旨指讛. 谞专讗讛 诇讬 讘住"讚 讚讬讚讜注 讛讙讜讚诇 专讜诪讝 诇讬砖专讗诇 讜讗专讘注 讗爪讘注讜转 专讜诪讝讬诐 诇讗专讘注 诪诇讻讬讜转 砖讛诐 讘讘诇 讬讜谉 诪讚讬 讗讚讜诐 讜谞诪爪讗 讗爪讘注 拽讟谞讛 讛讬讗 讻谞讙讚 讗讚讜诐 讜谞拽专讗转 '讝专转' 砖讛讜讗 专讗砖讬 转讬讘讜转 讝专讜注 专诪讛 讜转砖讘专.
讜讬讚讜注 讻讬 专讘讬谞讜 讛拽讚讜砖 讛讬讛 讘砖诇讜诐 注诐 诪诇讱 讗讚讜诐 砖讛讜讗 讗谞讟讜谞讬谞讜住 诪诇讱 专讜诪讬 讜讗讬转讗 讘讙诪专讗 讚注讘讜讚讛 讝专讛 (注讘讜讚讛 讝专讛 讬:) 砖讛讬讛 砖讜诇讞 诇专讘讬谞讜 讛拽讚讜砖 讚讛讘讗 驻专讬讻讗 讘专讬住拽讗讜转 砖诇 注讜专 砖讛诐 讻注讬谉 砖拽讬诐 讜诪谞讬讞 讞讬讟讬诐 讗驻讜诪讬讬讛讜 讻讚讬 砖诇讗 讬讘讬谞讜 讗讞专讬诐 讜讛讬讛 讗讜诪专 诇讜 专讘讬谞讜 讛拽讚讜砖 诇讗 爪专讬讻谞讗 讚讗讬转 诇讬 讟讜讘讗 讜讗讜诪专 诇讜 诇讛讜讜 诇诪讗谉 讚讘转专讱 讚讬讛讘讬 诇讘转专讗讬 注讬讬谉 砖诐.
讜诇讝讛 讗诪专 讜职诇止讗 谞侄讛直谞值讬转执讬 讗植驻执诇旨讜旨 讘旨职讗侄爪职讘旨址注 拽职讟址谞旨指讛 讝讛 讗讚讜诐 砖讛讬讛 砖讜诇讞 诇讬 诪诪讜谉 专讘 诪讚注转讜 讜专爪讜谞讜 注诐 讻诇 讝讛 '讗谞讬' 诇讗 谞讛谞转讬 诪讛诐 讗诇讗 讛爪谞注转讬诐 诇讚讜专讜转 讛讘讗讬诐 诇砖讞讚 讘讛诐 诪诇讻讬 讗讚讜诐 讜谞诪爪讗 诪诪讜谞诐 讞讝专 诇讛诐.
讗讜 讬讜讘谉 讘住"讚 讗讜诪专讜 讜职诇止讗 谞侄讛直谞值讬转执讬 讗植驻执诇旨讜旨 讘旨职讗侄爪职讘旨址注 拽职讟址谞旨指讛 注诇 驻讬 诪讛 砖讗诪专 专讘讬谞讜 讘讞讬讬 讝"诇 讚讞诪砖 讗爪讘注讜转 谞讘专讗讜 诇爪讜专讱 讞诪砖讛 讞讜砖讬诐 讜讗爪讘注 拽讟谞讛 谞讘专讗转 诇拽谞讜讞 讛讗讜讝谉 讜专诪讝 讻讗谉 讗驻讬诇讜 讗讝谞讜 诇讗 讛讬讛 诪拽谞讞 讘注转 砖讛讬讛 注讜住拽 讘转讜专讛 诪砖讜诐 拽讚讜砖讛 讻讚讬谉 讛注讜诪讚 讘转驻诇讛.



讬职讛执讬 专指爪讜止谉 诪执诇旨职驻指谞侄讬讱指, 砖讈侄讬旨职讛值讗 砖讈指诇讜止诐 讘旨执诪职谞讜旨讞指转执讬. 谞专讗讛 诇讬 讘住"讚 讻讬 讬讚讜注 砖讛讜讗 讛讬讛 谞讬爪讜抓 讬注拽讘 讗讘讬谞讜 注诇讬讜 讛砖诇讜诐 讜讘拽砖 砖讬讘讗 讬注拽讘 讗讘讬谞讜 注诇讬讜 讛砖诇讜诐 讗诇讬讜 注转讛 诇诇讜讜转讜 讻诪讜 砖讗诪专 (讘专讻讜转 讻讞:) 专讘讬 讬讜讞谞谉 讘谉 讝讻讗讬 讜讛讻讬谞讜 讻住讗 诇讞讝拽讬讛讜 诪诇讱 讬讛讜讚讛 砖讘讗 诇诇讜讜转 讗讜转讬, 讜讬讚讜注 讻讬 讬注拽讘 讗讘讬谞讜 注诇讬讜 讛砖诇讜诐 谞讻驻诇 砖诪讜 (讘专讗砖讬转 诪讜, 讘) 讜讘' 驻注诪讬诐 讬注拽讜讘 讬注拽讜讘 [376] 注讜诇讛 诪住驻专 砖诇讜诐 [376] 诇讻讱 讚讘专 讘专诪讝 砖讈侄讬旨执讛职讬侄讛 砖讈指诇讜止诐 讛讜讗 讬注拽讘 讘旨执诪职谞讜旨讞指转执讬 注转讛 讜职讬指爪职转指讛 讘旨址转志拽讜止诇 讜职讗指诪职专指讛 诇讜 (讬砖注讬讛 谞讝, 讘) 讬指讘讜止讗 砖指讈诇讜止诐 注转讛 讗爪诇讱 讻讗砖专 讘拽砖转 讜注讜讚 讬指谞讜旨讞址 讜讬志讜 注址诇 诪执砖讈职讻旨指讘讜止 转旨指诐 讚讛讬讬谞讜 讜讬志讜 [22] 诪诇讗 砖讛讜讗 转诐 砖注讜诇讛 诪住驻专 讻"讘 讻谞讙讚 讻"讘 讗讜转讬讜转 讛转讜专讛 讗砖专 讬讙注转 讘讛 讘注砖专 讗爪讘注讜转讬讱.
讜讻谉 讚专砖讜 讚讜专砖讬 专砖讜诪讜转 讗爪诇 讬注拽讘 讗讘讬谞讜 注诇讬讜 讛砖诇讜诐 讜址讬执旨砖职讈讻址旨讘 讘址旨诪指旨拽讜止诐 讛址讛讜旨讗 (讘专讗砖讬转 讻讞, 讬讗) '讜讬砖 讻志讘' 讘址旨诪指旨拽讜止诐 讛址讛讜旨讗, 砖讛讜讗 讛讬讛 讘讞讬谞转 转讜专讛 砖讘讻转讘 讻谉 讗转讛 注转讛 讗讜专讜转 讻"讘 讗讜转讬讜转 讛转讜专讛 讬谞讜讞讜 注诇 诪砖讻讘 砖诇讱.



讜职讗址讞址转 讗讜止诪侄专侄转: "讛止诇值讱职 谞职讻止讞讜止". 谞专讗讛 诇讬 讘住"讚 讬砖 爪讚讬拽 砖讞讟讗 讘讛专讛讜专 讛诇讘 讜诇讻谉 讻砖讬诇讱 讗讞专 驻讟讬专转讜 诇讙谉 注讚谉 诪注拽诪讬谉 诇讜 讛讚专讱 诇讛讜诇讬讻讜 讚专讱 讙讬讛谞诐 讻讚讬 砖讬爪讟注专 砖讞讜砖讘 砖诪讜诇讬讻讬谉 讗讜转讜 诇讙讬讛谞诐 讜讘讝讛 讛爪注专 讬转讻驻专 诇讜 注诇 讛专讛讜专 讜诇讻谉 诇讝讛 砖讛讜讗 爪讚讬拽 讙诪讜专 谞拽讬 讜讘专, 讗讜诪专讬诐 讛止诇值讱职 谞职讻止讞讜止 (讬砖注讬讛 谞讝, 讘) 诇讙谉 注讚谉 砖讗讬谉 诪注拽诪讬谉 诇讜 讛讚专讱 注诇 驻转讞 讙讬讛谞诐 讗诇讗 讛讜诇讱 讚专讱 讬砖专讛 诇讙谉 注讚谉.
讜注讜讚 谞专讗讛 诇讬 讘住"讚 砖讗讜诪专讬诐 讛止诇值讱职 谞职讻止讞讜止 讻讬 谞讻讞 讗讜转讬讜转 '爪讚讬拽' 讬砖 讗讜转讬讜转 砖诪住驻专诐 砖讻"讛 砖讛诐 诪住驻专 讞诪砖讛 驻注诪讬诐 砖诐 讗讚谞志讬 [65脳5=325] 砖注讜诇讬诐 砖讻"讛 讘住讜讚 讛转讬拽讜谉 讜讘住讜讚 谞注专讛 [325].





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 砖讬讻讜驻讜 注诇讬讜谞讬诐. 注讬讬谉 讘专"谉 谞讚专讬诐 讚祝 诪' 注"讗:


砖诐 讗讬谉 砖诇讜诐 讗诪专 讛'. 爪"诇 讗诇讛讬 (讬砖注讬讛讜 谞状讝:讻状讗):





驻谞讬 讬讛讜砖注

诪砖谞讛 讻诇 讝诪谉 砖讛讬讗 讘讘讬转 讗讘讬讛 讜驻专砖"讬 讜讛讬讜专砖讬诐 讝谞讬谉 讗讜转讛 砖诐 注讻"诇. 讜谞专讗讛 讚诇讬砖谞讗 讚诪转谞讬转讬谉 讛讻讬 讚讬讬拽 讚拽转谞讬 住转诪讗 讻诇 讝诪谉 砖讛讬讗 讘讘讬转 讗讘讬讛 讜诇讗 拽转谞讬 讗诇诪谞讛 讻诇 讝诪谉 砖讛讬讗 讘讘讬转 讗讘讬讛 诪砖"讛 诪驻专砖 讚讗诪转谞讬' 讚诇注讬诇 拽讗讬 讚拽转谞讬 讝谞讬谉 讗讜转讛 讜讛讬讗 讘讘讬转 讗讘讬讛 讜讗讛讛讬讗 讗诇诪谞讛 讙讜驻讗 拽转谞讬 住讬驻讗 讚讗注"讙 砖谞讜转谞讬谉 诇讛 诪讝讜谞讜转 讘讘讬转 讗讘讬讛 讗驻"讛 讙讜讘讛 诇注讜诇诐 讜诇讗 讗诪专讬谞谉 讚诪讞诇讛 讜注讬讬谉 讘转讬"讟 诪讬讛讜 讛诪专讚讻讬 讻转讘 讘砖诐 专讗讘"谉 讛讜讘讗 讙"讻 讘讛讙讛"转 讗砖讬专讬 讚讞讻诪讬诐 讚讗诪专讜 讻诇 讝诪谉 砖讛讬讗 讘讘讬转 讗讘讬讛 讙讜讘讛 讻转讜讘转讛 诇讗讜 讘讘讬转 讗讘讬讛 转诇讬讗 诪讬诇转讗 讗诇讗 讘讘讬转 讗讘讬讛 讛讬讬谞讜 砖讗讬谉 诪注诇讬谉 诇讛 诪讝讜谞讜转:


讘转讜住驻讜转 讘讚"讛 讜诪专转讗 讘转 讘讬讬转讜住 讻讜' 讗诪专 诇讬 专讘讬 讻讜' 讚诇注谞讬谉 讻转讜讘讛 讚讗讜专讬讬转讗 注谞讬讛 砖讘讬砖专讗诇 讜诪专转讗 讘转 讘讬讬转讜住 砖讜讜转 讻讜' 注讻"诇. 讜讛讗 讚诇讗 诪砖诪注 诇讛讜 诇驻专砖 讗讬驻讻讗 讚讛讗 讚诪拽砖讛 注谞讬讛 砖讘讬砖专讗诇 讜诪专转讗 讘转 讘讬讬转讜住 讛讬讬谞讜 诇注谞讬谉 讛讟讜讘讛 砖注讜砖讬转 讚讜讚讗讬 诪专转讗 讘转 讘讬讬转讜住 讟讜讘转讛 讛专讘讛 诇驻讬 注砖专讛 讜讗"讻 讗驻讬诇讜 讘砖谞讬诐 诪讜注讟讜转 转驻住讬讚 注讬拽专 讻转讜讘转讛 诇驻讬 注专讱 讛注谞讬讛 砖讘讬砖专讗诇 砖讟讜讘转讛 诪讜注讟转 讜诪驻住讚转 讛注讬拽专 诇讗讞专 讻"讛 砖谞讬诐 讗诇讗 讚诇驻"讝 诇讗 讛讜讬 诪砖谞讬 诪讬讚讬 诇驻讜诐 讙诪诇讗 砖讬讞谞讗 讗诐 诇讗 砖谞驻专砖 讚讛讗 讙讜驻讗 诪砖谞讬 诇讬讛 讚讻转讜讘转讛 谞诪讬 诇驻讜诐 讙诪诇讗 砖讬讞谞讗 讚注砖讬专讛 讻转讜讘转讛 讬讜转专 诪讞诪转 讛转讜住驻转 讗"讻 住讜祝 住讜祝 诇讗 讛讜讬 讻讘专 拽驻专讗 诇驻讬 讛诪住拽谞讗 讗诇讗 讚诇驻"讝 诪注转讛 讗讬谉 爪讜专讱 诇驻专砖 讘住诪讜讱 讻驻讬专讜砖 诪讛专砖"讗 讝"诇 讚讛转讜住驻讜转 住诪讻讜 注爪诪诐 讘注讬拽专 转讬专讜爪诐 讗诪讛 砖讻转讘讜 砖讚讜诪讛 诇讛诐 讚讘专 驻砖讜讟 讚讗诇讬讘讗 讚专讘谞谉 拽讗讬 住讜讙讬讗 讚诇拽诪谉 讚讘诇讗"讛 诪爪讬谞谉 诇诪讬诪专 讚诇转讬专讜抓 讛转讜住驻讜转 砖讻转讘讜 讜谞"诇 讚讗诇讬讘讗 讚讻"注 讗转讬 讛讬讬谞讜 诇驻讬 住讘专转 讛转专爪谉 讚诪砖谞讬 诇驻讜诐 讙诪诇讗 砖讬讞谞讗 讜讗"讻 注"讻 讚诇专' 诪讗讬专 讗驻讬诇讜 转讜住驻转 讗讬谉 诇讛 讚讗诇"讻 诇讗 讛讜讬 诪砖谞讬 诪讬讚讬 诇专"诪 讻诪"砖 讛转讜住' 诪砖讗"讻 讛诪拽砖讛 讚诇讗 讗住讬拽 讗讚注转讬讛 诪爪讬谞谉 诇诪讬诪专 讚诪拽砖讛 诇讛讬驻讱 诪爪讚 讛讟讜讘讛 讗讬谉 诇讛砖讜讜转 注谞讬讛 砖讘讬砖专讗诇 诇诪专转讗 讘转 讘讬讬转讜住 讚讟讜讘讛 砖诇 诪专转讗 讘转 讘讬讬转讜住 诪专讜讘讛 讜讛诪拽砖讛 讛讜讬 住讘讜专 讚诪转谞讬转讬谉 诇讗 诪讬讬专讬 讗诇讗 诪注讬拽专 讻转讜讘讛 讜诪砖谞讬 诇讬讛 讛讗 诪讬诇转讗 讙讜驻讗 诇驻讜诐 讙诪诇讗 砖讬讞谞讗 讚诪转讜住驻转 讻转讜讘讛 谞诪讬 讗讬讬专讬 专"诪 诇讻"注 讻谉 谞"诇 诪讬讛讜 讚讘专讬 诪讛专砖"讗 讝"诇 讬讜转专 驻砖讜讟讬谉 讜讚讜"拽 讜注讬讬谉 讘住诪讜讱:


讘讗"讚 讚讗诇转"讛 讗诇讗 讗讚专讘讬 诪讗讬专 拽讗讬 讻讜' 讗"讻 拽砖讛 诇讚讬讚讬讛 讗诇诪谞讛 讚讻转讜讘转讛 诪谞讛 讻"讛 砖谞讛 讜讘转讜诇讛 讚讻转讜讘转讛 诪讗转讬诐 讻"讛 砖谞讛 讻讜' 注讻"诇. 诪砖诪注 讚讘诪讗讬 讚诪砖谞讬谞谉 诇驻讜诐 讙诪诇讗 砖讬讞谞讗 诪讬转专爪讗 砖驻讬专 讛讱 拽讜砖讬讗 讜诇讗 讬讚注转讬 诇讬讬砖讘 讛讬讟讘 诪讗讬 诇驻讜诐 讙诪诇讗 砖讬讞谞讗 砖讬讬讱 诇注谞讬谉 讗诇诪谞讛 讗讜 讘转讜诇讛 讘砖诇诪讗 诇注谞讬谉 注谞讬讬讛 讜注砖讬专讛 砖讬讬讱 砖驻讬专 讚诪住转诪讗 注砖讬专讛 讚谞讜转谞讬谉 诇讛 诪讝讜谞讜转 讬讜转专 讘专讬讜讞 转讜讻诇 诇注砖讜转 讟讜讘讛 讬讜转专 诪注谞讬讬讛 砖谞讬讝讜谞讬转 讘爪讬诪爪讜诐 讚讛诪讝讜谞讜转 谞讜转谞讬谉 诇驻讬 讻讘讜讚讛 讻讚讗砖讻讞谉 讘诪专转讗 讘转 讘讬讬转讜住 讙讜驻讗 诪砖讗"讻 诇注谞讬谉 讻转讜讘转 讘转讜诇讛 讜讗诇诪谞讛 诪讗讬 砖讬讬讻讗 讛讗 诪讬诇转讗 讗讟讜 诪砖讜诐 讚讗诇诪谞讛 讻转讜讘转讛 诪讜注讟转 诪砖诇 讘转讜诇讛 诪转拽谞转 讞讻诪讬诐 谞讜转谞讬谉 诇讛 诪讝讜谞讜转 诪讜注讟讜转 诪砖诇 讘转讜诇讛 讜讻谉 诇注谞讬谉 讛讟讜讘讛 诪讗讬 驻住拽讗 讚讗诇诪谞讛 砖谞讬住转 讜谞转讗专诪诇讛 诇讗 转讜讻诇 诇注砖讜转 讟讜讘讛 诇砖讻讬谞讬诐 讻诪讜 讘转讜诇讛 讗诐 诇讗 砖谞讗诪专 讚讘诪讛 砖讻转讘讜 讛转讜住驻讜转 诇讛讜讻讬讞 讚诇专"诪 讗转讜住驻转 谞诪讬 拽讗讬 讗"讻 转讜 诇讗 拽砖讬讗 讛讱 拽讜砖讬讗 讚讘转讜诇讛 讜讗诇诪谞讛 讚讘驻砖讬讟讜转 诪爪讬谞谉 诇诪讬诪专 讻讬讜谉 讚专讜讘 谞砖讬诐 讬砖 诇讛诐 转讜住驻转 诪专讜讘讛 注诇 讛注讬拽专 讜诇注谞讬谉 转讜住驻转 讘转讜诇讛 讜讗诇诪谞讛 砖讜讜转 转讜 诇讗 驻诇讜讙 专讘谞谉 讻诇诇 讘讬谉 讘转讜诇讛 讜讗诇诪谞讛 诪砖讜诐 讛讱 诪谞讛 讬转讬专讗 砖讬砖 诇讘转讜诇讛 注诇 讛讗诇诪谞讛 讻谉 谞"诇 讘讻讜讜谞转 讛转讜住驻讜转 讘讚讜讞拽 诪讬讛讜 诇讜诇讬 讚讘专讬 讛转讜住驻讜转 讛讬讛 谞"诇 讚诇讗 拽砖讛 讻诇诇 诪讘转讜诇讛 诇讗诇诪谞讛 讚讗驻砖专 讚讗讬谉 讛"谞 讚专' 诪讗讬专 讚拽讗诪专 讻"讛 砖谞讛 讗住转诐 讻转讜讘讛 讚讘转讜诇讛 拽讗讬 讚专讜讘 谞砖讬诐 讘转讜诇讜转 谞讬砖讗讜转 讜讗讬谉 讛"谞 讚讘讗诇诪谞讛 讘讬"讘 砖谞讬诐 讜诪讞爪讛 诪驻住讚转 讻转讜讘转讛 讜诇讗 诪讬讘注讬讗 讗诐 谞讗诪专 讚讘诇讗"讛 诇专' 诪讗讬专 诪砖诇砖讬谉 诇驻讬 注专讱 讛砖谞讬诐 讗"讻 诪诪讬诇讗 讚讛"讛 讘讗诇诪谞讛 讗诇讗 讗祝 诇诪讗讬 讚讗讬讘注讬讗 诇讛讜 讘住诪讜讱 讚讗驻砖专 讚讗讬谉 诪砖诇砖讬谉 讜讛讬讬谞讜 诪砖讜诐 讚诇讗 转拽谞讜 讞讻诪讬诐 诇讙讘讜转 诪讻转讜讘转讛 诪讞诪转 讛讟讜讘讛 讗诇讗 讛讬讻讗 讚诪讬住转诇拽讗 诪讛讗讬 讘讬转讗 诇讙诪专讬 讗"讻 讘讗诇诪谞讛 谞诪讬 讻讬讜谉 讚诪住转诇拽讗 诪讛讗讬 讘讬转讗 诇讙诪专讬 驻砖讬讟讗 讚诪砖注专讬谞谉 诇驻讬 注专讱 诪讗转讬诐 砖诇 讛讘转讜诇讛 讻谉 谞"诇 讜注讚讬讬谉 爪"注 讜讚讜"拽:


讘讚"讛 讛讬讻讬 讚诪讬 讻讜' 讜讛讗 讗诇讬讘讗 讚专讘 拽讗讬 讚诇讚讬讚讬讛 讗诇诪谞讛 讙讘讬讗 讘注讬讚讬 诪讬转讛 讻讜' 注讚 住讜祝 讛讚讬讘讜专. 诇讻讗讜专讛 诇讗 讛讜讬 爪专讬讻讬 讛讻讗 诇诪讬诪专 讚诇讚讬讚讬讛 讗诇诪谞讛 讙讘讬讗 讘注讬讚讬 诪讬转讛 讚讛讗 讻"砖 诇专' 讬讜讞谞谉 讗诇诪谞讛 讙讘讬讗 讘注讬讚讬 诪讬转讛 讜讗驻讬诇讜 讙专讜砖讛 讙讘讬讗 讘注讬讚讬 讙讟 讜诇砖诪讜讗诇 谞诪讬 讗讬讻讗 诇讗讜拽诪讬 诪转谞讬转讬谉 讘诪拽讜诐 砖讗讬谉 讻讜转讘讬谉 讜讻讚拽住"讚 讚专讘 谞诪讬 诪注讬拽专讗 诇注讬诇 讘住"驻 讛讻讜转讘 诪拽诪讬 讚讛讚专 讘讬讛 讜讗驻"讛 讛讜讬 讗"砖 讛讗 讚拽讗诪专 专讘 讗讘诇 讘砖讟专 讻转讜讘讛 讬讜爪讗 诪转讞转 讬讚讛 讚讛讬讬谞讜 讛讬讻讗 讚讗讬转专诪讬 讚讻转讘 诇讛 讗诇讗 讚注讬拽专 讚讘专讬讛诐 讘讝讛 讚专讘 诇砖讬讟转讜 讛讬讬谞讜 讘讛讗 讚诪拽砖讛 讻讗谉 讘讙专讜砖讛 讗讬 讚诇讗 谞拽讬讟讗 讻转讜讘讛 讘诪讗讬 讙讘讬讗 讜讛讬讬谞讜 讚讜拽讗 诇砖讬讟转' 讚专讘 讚讙讬讟讛 讛讬讬谞讜 讻转讜讘转讛 讜诇讗 讙讘讬讗 讗诇讗 讘讙讟 诪砖讗"讻 诇专' 讬讜讞谞谉 讚讙专讜砖讛 谞诪讬 讙讘讬讗 讘注讬讚讬 讛讙讟 诇讗 讛讜讬 砖讬讬讱 诇讗拽砖讜讬讬 讘诪讗讬 讙讘讬讗 讜讗讻转讬 讬砖 诇讬 诇讚拽讚拽 诪讗讬 诪拽砖讛 讘讙诪专讗 讙专讜砖讛 谞诪讬 讘诪讗讬 讙讘讬讗 讚诇诪讗 讘讙讟 讬讜爪讗 诪转讞转 讬讚讛 讜讗驻"讛 诇讗讞专 讻"讛 砖谞讬诐 住讚"讗 讚诪讞诇讛 讜诪讛 砖诇讗 讛讞讝讬专讛 讛讙讟 讛讬讬谞讜 诪砖讜诐 讚讘注讬 诇讗讬谞住讜讘讬 讘讬' 讜讗注"讙 讚专讘 诪住讬拽 讛转诐 讚讻转讘讬谞谉 讘讬讛 讙讬讟讗 讚谞谉 讚拽专注谞讜讛讜 讛讬讬谞讜 诇注谞讬谉 驻专注讜谉 讚诪住转诪讗 诪讙讘讬 诇讛 讛讘"讚 诪砖讗"讻 诇注谞讬谉 讟注谞转 诪讞讬诇讛 诇讗 砖讬讬讱 诇讜诪专 讻谉 住"讚 讚诪讞诇讛 拽诪诇"谉 讚诇讗 诪讞诇讛 讜讙讘讬讗 讗讘诇 诇讙讘讬 讗诇诪谞讛 诇讬讻讗 诇诪讬讚拽 诪讬谞讛 讚诇注讜诇诐 讗诇诪谞讛 讻"砖 讚讙讘讬讗 讘讻转讜讘转讛 讬讜爪讗 诪转讞转 讬讚讛 讚讗讬 住"讚 讚诪讞诇讛 讛讜"诇 诇讛讞讝讬专 讛讻转讜讘讛 讜爪"注:





讛驻诇讗讛

讙诪专讗 讗专讗诇讬诐 讜诪爪讜拽讬诐 讜讻讜'. 注谞讬谞讜 诪驻谞讬 砖讚讬诪讛 讛讻转讜讘 驻讟讬专转 讛爪讚讬拽 诇砖拽讬注转 讛砖诪砖 讻诪"砖 讘驻住讜拽 讜讝专讞 讛砖诪砖 注讚 砖诇讗 砖拽注讛 砖诪砖讜 讜讻讜' 讜讛讟注诐 诪砖讜诐 讚讗诪专讬谞谉 讘诪讙讬诇讛 讚祝 讟"讜 爪讚讬拽 讗讘讚 诇讚讜专讜 讗讘讚 诪砖诇 诇诪专讙诇讬讜转 讜讻讜' 讜讻谉 讛讜讗 讘砖诪砖 砖讘砖拽讬注转讛 诇讗 谞驻讞转讛 诪诇讛讗讬专 讗诇讗 砖讻砖讛讬讗 诪转讞转 诇讗专抓 讜讗讬谉 专讜讗讬谉 讗讜转讛 讜讝"砖 讛讻转讜讘 讜讘讗 讛砖诪砖 讗诇 诪拽讜诪讜 砖讜讗祝 讝讜专讞 讛讜讗 砖诐. 讜讻谉 讛讜讗 讘爪讚讬拽 砖诇讗 谞讞砖讱 砖诪砖讜 讜诪讗讬专 诇注诇讬讜谞讬诐 讜砖诪讞讬诐 讘转讜专转讜 讻诪驻讜专砖 讘讻诪讛 诪拽讜诪讜转 讜讻讜 讛讜讗 讘注诪讜住 住讬诪谉 讛' 讜讛讘讗转讬 讛砖诪砖 讘爪讛专讬诐 砖驻讬专砖"讬 讚拽讗讬 注诇 诪讬转转 讬讗砖讬讛 讜诪"砖 讘爪讛专讬诐 谞专讗讛 诪转讜讱 砖诇讗 讛砖诇讬诐 砖谞讜转讬讜 讜讘注讜爪诐 讝专讬讞转讜 谞砖拽注 砖诇讗 讘注讜谞转讜. 讜注驻"讝 讬砖 诇驻专砖 讛诪讚专砖 讜讬拽专讘讜 讬诪讬 讬砖专讗诇 诇诪讜转 讗诪专 诇讜 讛拽讘"讛 讞讬讬讱 谞讟诪谉 讗转讛 讜诇讗 诪转 讗转讛 讗"讻 诪讛讜 讜讬拽专讘讜 讬诪讬 讬砖专讗诇 讛讬讜诐 拽讜讘诇 注诇讬讱. 谞专讗讛 驻讬专讜砖讜 谞讟诪谉 讜谞注诇诐 讗转讛 诪谉 讛讚讜专 讗讘诇 讘讻诇 诪拽讜诐 砖转讛讬讛 讞讬 讗转讛 讜讝"砖 讜讬拽专讘讜 讬诪讬 砖讛讬讜诐 专"诇 讛讝诪谉 拽讜讘诇 注诇讬讱 砖谞注诇诐 诪谉 讛讚讜专 砖讛讬讛 讘讗讜转讜 讛讝诪谉 砖谞转注诇讛 诇诪注诇讛 讛讝诪谉 讻讬讚讜注. 砖讻诇 砖讛讜讗 转讞转 讛砖诪砖 讛讜讗 转讞转 讛讝诪谉 讻诪讜 砖谞讗诪专 讜讛讬讜 诇讗讜转讜转 讜诇诪讜注讚讬诐 讜讬诪讬诐 讜砖谞讬诐. 讜讘驻专讜砖讬 转讜专讛 讛讗专讻转讬 讘讝讛 讘驻谞讬诐 讗讞专讬诐 讜讗讬谉 讻讗谉 诪拽讜诪讜:


砖诐 讜诇讗 谞讛谞转讬 讜讻讜'. 讜讻转讘讜 讛转讜住' 讚讗诪专讬谞谉 讘诪讚专砖 注讚 砖讗讚诐 讜讻讜'. 讗诐 讗诪专转讬 诇讘讗专 讝讛 讬讗专讬讻讜 注诇讬 讛讚讘专讬诐 讜讗讬谉 讝讛 讻讜讜谞转讬 讻讗谉. 诪"诪 讗驻专砖 拽爪转. 讜注"讝 讗诪专 讛讻转讜讘 讛' 专讜注讬 诇讗 讗讞住专 讘谞讗讜转 讚砖讗 讜讙讜'. 讛谞讛 讛诪注诇讛 专讗砖讜谞讛 讛讜讗 砖诇讗 讬讛讬讛 诪讗讜转谉 讛注诐 讛诪转讗讜讬诐 讜讗讬谉 讞爪讬 转讗讜转诐 讘讬讚诐 讜讬讜转专 诪讛 砖讬讛讗 诇讜 讬讜转专 诪转讗讜讛 讜注"讝 讗诪专 砖诇诪讛 谞讜转谉 诇注砖讬专 讗讱 诇诪讞住讜专 砖诪讛 砖讛讜讗 谞讜转谉 诇讜 讬讜转专 讞住专 诇讜 讬讜转专 讜讗诪专 诇砖讜谉 讗讱 砖讛讜讗 诪砖诪注讜转 讞爪讬 讻驻讬专砖"讬 讘驻住讞讬诐 讚祝 讛' 讗讱 讛讜讗 讞抓 注"砖 砖讘讗诪转 讛讜讗 讗讬谉 讞爪讬 转讗讜转讜 讘讬讚讜 讗"讻 讛讜讗 诪讜住讬祝 讞爪讬 转讗讜转讜 注诇讬讜 讜讝讛讜 讛谞拽专讗 讘讗诪转 讚诇 讻诪"砖 讞讝"诇 讗讬讝讛 注砖讬专 讛砖诪讞 讘讞诇拽讜 讜注"讚 爪讞讜转 驻专砖转讬 讘讞讬讚讜砖讬 讘驻住讜拽 讗诇 转讙讝讜诇 讚诇 讻讬 讚诇 讛讜讗. 讻讬 诇讗 讛讝讛讬专 注诇 讙讝讬诇转 注谞讬 讚讜拽讗 注讚 砖讬讗诪专 讛讟注诐 注"讝 讻讬 讚诇 讛讜讗. 讗诇讗 注谞讬谞讜 注诇 讛讚诇 讘讚注转讜 讗诇 转讗诪专 讻讬 讗诐 讬诪谞注 诪诪谞讜 注砖专讜 讛讜讗 讟讜讘转讜 讻讬讜谉 砖讻诇 诪讛 砖讬砖 诇讜 讬讜转专 诪转讗讜讛. 讗"讻 讗诐 讬讞住专 诇讜 讬诪注讟 讚讗讙转讜 讜转讗讜转讜. 讜注诇 讝讛 讗诪专 讻讬 讗讬谉 讝讛 讟讜讘转讜 讻讬 讘讗诪转 讘转讞诇转 讛转讗讜讛 诇讗 讬转讗讜讛 讬讜转专 诪讻驻诇 诪讛 砖讬砖 诇讜. 讗讘诇 讻讬讜谉 砖讻讘专 讘讗 诇转讗讜转 讛讙讚讜诇讛 讗祝 讗诐 讬讗讘讚 注砖专讜 诇讗 讬专讜讬讞 诪讝讛 讚讗讙转讜 讻讬 讬转注爪讘 讬讜转专 讘注谞讬谉 专注 讻诪讜 砖讛注讬讚 注诇讬讜 讛讻转讜讘 讜讗讘讚 讛注讜砖专 讛讛讜讗 讘注谞讬谉 专注 讜讙讜' 讜讝"砖 讻讬 讚诇 讛讜讗 讻讘专 讜讗讬谉 转讜注诇转 讘驻讞讬转转 讚诪讬诐. 讗诪谞诐 讬砖 诪注诇讛 讬讜转专 谞讜住驻转 诪讝讛 讛砖诪讞 讘讞诇拽讜 讜讛讜讗 砖讗诪专讛 转讜专讛 讘驻专砖转 谞爪讘讬诐 讜讛讜转专讬讱 讛' 讗诇拽讬讱 讘讻诇 诪注砖讛 讬讚讬讱 讜讛讜讗 诪"砖 讞讝"诇 讜讛专讬拽讜转讬 诇讻诐 讘专讻讛 注讚 讘诇讬 讚讬 砖讬讘诇讜 砖驻转讜转讬讻诐 诪诇讜诪专 讚讬 讜讗诪专 讘讬爪讬讗转 诪爪专讬诐 讜讬砖讗讬诇讜诐 讘注"讻 讚讬砖专讗诇 讜讛讜讗 砖讘拽砖 讛砖讬"转 诪讬砖专讗诇 讚讘专 谞讗 讘讗讝谞讬 讛注诐 讜讬砖讗诇讜 讜讙讜' 讜讗诪专讜 讞讝"诇 讘讘拽砖讛 诪讻诐 砖诇讗 讬讗诪专 讗讜转讜 爪讚讬拽 讜注讘讚讜诐 讜注谞讜 讘讛诐 拽讬讬诐 讜讗讞"讻 讬爪讗讜 讘专讻讜砖 讙讚讜诇 诇讗 拽讬讬诐 讻讬 注讬拽专 讛讘专讻讛 砖讬诪讗住 注诇讬讜 讘专讘 讟讜讘讜 注讚 砖讛讜讗 诇讟讜专讞 注诇讬讜 讜诇诪砖讗 讜讻诪"砖 讘讞讬讚讜砖讬 转讜专讛 讘驻住讜拽 讜讗讘专诐 讻讘讚 诪讗讜讚 讘诪拽谞讛 讘讻住祝 讜讘讝讛讘 砖讛讬讛 注诇讬讜 诇诪砖讗 讜驻讬专砖谞讜 砖诐 诪"砖 讞讝"诇 砖诇讗 讬讗诪专 讗讜转讜 爪讚讬拽 讜讻讜' 讜诇讗 讗诪专 砖专爪讛 诇拽讬讬诐 讘讗诪转 讛讘讟讞转讜 讬转讘专讱 砖讬爪讗讜 讘专讻讜砖 讙讚讜诇 讗讱 讛注谞讬谉 讛讜讗 讚讗诐 专爪讛 讛砖讬"转 砖讬砖讗诇讜 诇诪讛 讛讬讛 诇讜 诇讛拽讘"讛 讘讘专讻讛 讬转讬专讛 讝讜 诇讛讬讜转 诇讛诐 诇讟讜专讞 讜诇诪砖讗 讜诇讘拽砖 诪讛诐 砖讬砖讗诇讜 讻讬 讛讬讛 讚讬 讗诐 讬诪爪讗讜 讻诇 住讬驻讜拽诐 讜讬砖讘注讜 讻专爪讜谞诐 讗讞专 砖讬砖讗诇讜 讻诇 诪讛 砖讬讜讻诇讜 诇砖讗讜诇 讗诇讗 讻讚讬 诇讛专讗讜转 砖讘讬注讛 讝讜 诇讗讘专讛诐 讗讘讬谞讜 注"讛 讗"讗 讻讬 讗诐 注"讬 砖讛讜爪专讱 诇讘拽砖 诪讛诐 讜讝讛讜 讛诪注诇讛 讛讙讚讜诇讛 讘诪注诇转 讛爪讚讬拽讬诐 讗砖专 讗讚讬专 讻诇 讞驻爪诐 讘讚讘讬拽讜转 谞砖诪转诐 讘转讜专转 讛' 讜讘诪爪讜转讬讜 注讚 砖讬讛讬讛 诇讛诐 诇注讜诇 讜诇诪砖讗 讻诇 转注谞讜讙讬 讛讙讜祝 讜讗讜讚讜转讬讜 讜讝"砖 讚专讻讛 砖诇 转讜专讛 驻转 讘诪诇讞 转讗讻诇 讜讻讜' 讻讬 诇讗 讛讬讛 讻讜讜谞转诐 讻讬 诪讬 砖讛砖驻讬注讜 讛' 讟讜讘 讬诪谞注 诪讻诇 讟讜讘讜 讜讬讗讻诇 驻转 讘诪诇讞 讚讜拽讗 讗诇讗 砖讬砖转讜讛 讘注讬谞讬讜 讻诇 讟讜讘 讻诪讜 驻转 讘诪诇讞 讜诇讗 讬转讻讜讜谉 诇讛谞讗转 讙讜驻讜 讻诇诇 讜讻诪"砖 讘注讬专讜讘讬谉 讚祝 讻"讘 诪讬 砖诇讬诪讬 拽讜专诪讬 讘讗讙诪讬 讜讻讜' 讜讝讛 讛讬讛 诪注诇转 专讘讬谞讜 讛拽讚讜砖 讻讬 砖诇讞谞讜 讛讬讛 砖诇讞谉 诪诇讻讬诐 讜讻诪"砖 砖诇讗 驻住拽讛 诪注诇 砖诇讞谞讜 讜讻讜' 讗驻"讛 诇讗 讛转讻讜讬谉 诇讛谞讗转讜 讗驻讬诇讜 讘讗爪讘注 讛拽讟谞讛 讜讻诇 讬讙讬注转讜 讜诪讞砖讘转讜 讛讬讛 讘讚讘讬拽讜转 讛转讜专讛 讜讻诪讜 砖讗诪专讜 讞讝"诇 爪讚讬拽讬诐 讗讬谉 诇讛诐 诪谞讜讞讛 诇讗 讘注讜诇诐 讛讝讛 讜诇讗 讘注讜诇诐 讛讘讗 讻讬 讗祝 砖讬诪爪讗讜 诪谞讜讞 讜诪专讙讜注 诇谞驻砖诐 注讜讚 讬讻住驻讜 诇注诇讜转 诪诪谞讜讞讛 诇诪谞讜讞讛 讬转讬专讛 注讚 诇讗讬谉 住讜祝 讜讝砖"讛 讘谞讗讜转 讚砖讛 讬专讘讬爪谞讬 专"诇 砖讬注诇讛 讘诪注诇讛 讝讜 砖讬讛讬讛 讘讘讞讬谞转 注讛"讝 讻讗诇讜 专讜讘抓 讘诪拽讜诪讜 讜诪住转驻拽 注爪诪讜 讘注砖讘 讛砖讚讛 讜注诇 诪讬 诪谞讜讞讜转 讛讜讗 诪讚专讙讜转 注讜诇诐 讛讘讗 砖讛讜讗 注讜诇诐 砖讻讜诇讜 诪谞讜讞讛 诇讞讬讬 注讜诇诪讬诐 讬谞讛诇谞讬 讘讞讬讬 诪讞讬诇 讗诇 讞讬诇 讜讻注谞讬谉 砖讗讞讝"诇 注讜诇诪讱 转专讗讛 讘讞讬讬讱. 讜讗诪专 注讜讚 谞驻砖讬 讬砖讜讘讘 讬谞讞谞讬 讜讙讜' 讻砖讬讙讬注 讝诪谉 诪谞讜讞讜转 砖转砖讜讘 讛谞驻砖 讗诇 讗诇拽讬诐 讬谞讞谞讬 讘诪注讙诇讬 爪讚拽 诪诪注诇讛 诇诪注诇讛 讜讗诪专 诇诪注谉 砖诪讜 讻诪"砖 讞讝"诇 注转讬讚讬谉 爪讚讬拽讬诐 砖讬拽专讗讜 讘砖诪讜 砖诇 讛拽讘"讛 砖谞讗诪专 讜讝讛 砖诪讜 讗砖专 讬拽专讗讜 诇讜 讛' 爪讚拽讬谞讜. 讜讝"砖 讘诪注讙诇讬 爪讚拽 诇诪注谉 砖诪讜. 讜讝"砖 专讘讬 讛讜讗讬诇 讜讝讻讬转讬 诇诪注诇讜转 讛讗诇讜 讬讛"专 砖转讛讗 诪谞讜讞转讬 讘讻讘讜讚. 讜讬砖 诇谞讜 讘讝讛 讗专讬讻讜转 讘住"讚 讜讛诪讛 讘讻转讜讘讬诐 讗爪诇讬谞讜 讘驻专讜砖讬 讛转讜专讛. 讜讗讬谉 诇讛讗专讬讱 讻讗谉 讬讜转专:


诪转谞讬转讬谉  驻讬专砖"讬 讙讜讘讛 讻转讜讘转讛 讻砖转专爪讛. 诇讻讗讜专讛 谞专讗讛 讻讜讜谞转讜 诪砖讜诐 讚讘注讬 诇拽诪谉 诪讛讜 砖转砖诇砖 讜讛讬讬谞讜 注"讻 诪砖讜诐 讚专"诪 诇砖讬讟转讜 讚住"诇 诇注讬诇 讚祝 爪"讚 注"讘 讚诇讗 讗诪专讬谞谉 诪拽爪转 讻住祝 讻讻诇 讻住祝 讜讗祝 砖拽讬讘诇讛 诪拽爪转 讻转讜讘讛 讬砖 诇讛 诪讝讜谞讜转 讚讗诇"讛 诪讗讬 拽诪讬讘注讬讗 诇讬讛 讚讗"讻 讗讘讬讚讛 诪讝讜谞讜转讬讛 讘砖谞讛 专讗砖讜谞讛. 讗讱 诇驻诪"砖 讛专讗"砖 砖诐 讚注讻"驻 讬讻讜诇讬谉 讛讬转讜诪讬诐 诇讞诇拽 讻转讜讘转讛 讻砖拽讬讘诇讛 诪拽爪转 讚讗诇"讻 讻诇 讗砖讛 转讙讘讛 讻转讜讘转讛 讜转谞讬讞 驻专讜讟讛 讗"讻 拽砖讛 讚讛诇"诇 讚讛"谞 讗讬 讗驻砖专 诇讜诪专 砖转砖诇砖 讚讗诐 讻谉 讻讘专 拽讬讘诇讛 诪拽爪转 讘砖谞讛 专讗砖讜谞讛 讜讬讻讜诇讬诐 诇住诇拽讛 讗"讻 诪讗讬 讗讛谞讬 讘讙诇讬诇 砖谞转谞讜 讛讘专讬专讛 讘讬讚讛 讛讗 注讻"驻 讬讻讜诇讬诐 诇住诇拽讛 诪"诪 谞专讗讛 讚讗讬谉 诪讝讛 讛讜讻讞讛 谞讙讚 讛专讗"砖 讝"诇 讚讬砖 诇讜诪专 讚诇专"诪 砖讗谞讬 讚诇讗 砖讬讬讱 住讘专转讜 砖诇 讛专讗"砖 讝"诇 讚讗"讻 诪讗讬 讗讛谞讬 讻诇 讗砖讛 转讙讘讛 讻转讜讘转讛 讜转谞讬讞 驻专讜讟讛 讗讞转 讚诇讚讘专讬 专"诪 讻砖讛讬讗 讘讘讬转 讘注诇讛 讻诪"砖 诇讛 讗转 转讛讗 讬转讘讗 讘讘讬转讬 讗诐 转讙讘讛 讻转讜讘转讛 讬谞讜讻讛 诪诪讝讜谞讜转讬讛 诇驻讬 注专讱 讛拽讘诇讛 讚讗诐 转拽讘诇 诪讞爪讬转 讛讻转讜讘讛 讗"讻 讗讬谉 诇讛 诪讝讜谞讜转 讗诇讗 讬"讘 砖谞讬诐 讜诪讞爪讛 讚讻讘专 注砖转讛 讟讜讘讛 讻谞讙讚 诪讞爪讛 讻转讜讘转讛 讜讻"砖 讗诐 转砖讗专 驻专讜讟讛 诇讗 讬讛讬讛 诇讛 讗诇讗 讝诪谉 诪讜注讟 砖注砖转讛 讘讜 讟讜讘讛 驻专讜讟讛 讜诇讗 讛讜爪专讻讜 诇转拽谞讛 讝讜 诇专"诪 讗讘诇 诇讚讬讚谉 讚拽讬"诇 讛转诐 讻专"诪 讜诇讗 讛讻讗 注"讻 爪"诇 讚讻砖拽讬讘诇讛 诪拽爪转 讛讻转讜讘讛 讬讻讜诇讬谉 诇住诇拽讛 诪砖讜诐 讚讗诇"讻 讻诇 讗砖讛 讜讻讜' 讻诪"砖 讛专讗"砖 讘住诪讜讱 讜讚讜拽: 讜注讬讬谉 诪"砖 诇拽诪谉 讘讙诪专讗 讘住"讚:


讘讙诪专讗 讗"诇 讗讘讬讬 讜讻讜'. 讛拽砖讛 诪讛专砖"讗 讝"诇 讘讚讘专讬 讛转讜住' 讚"讛 讜诪专转讗 讜讻讜' 讚讛"诇 诇讛拽砖讜转 讘讻转讜讘讛 诪谞讛 讜诪讗转讬诐 讜讘讝讛 诇讗 砖讬讬讱 砖谞讜讬讗 讚诇驻讜诐 讙诪诇讗 砖讬讞谞讗 注"讻. 讜谞诇注谞"讚 讚讘讗诪转 讬砖 诇讜诪专 讚讬砖 讘讻"讛 砖谞讬诐 砖转注砖讛 讟讜讘讛 讻砖讬注讜专 讻转讜讘转 诪讗转讬诐 讗诇讗 讚讘注讬谞谉 讛讜讻讞讗 注"讝 讚诇讗 讗转讬 住驻拽 驻专注讜谉 讜诪讜爪讬讗 诪讬讚讬 讜讚讗讬 讞讜讘 讜讛讛讜讻讞讗 讛讜讗 诪讚诇讗 转讘注讛 讻"讛 砖谞讬诐 讚诇"诇 诇专"诪 诪砖讜诐 讻讬住讜驻讗 讘讘讬转 讘注诇讛 讜诇"诇 谞诪讬 住讘专讗 讚诪讞讬诇讛 讻诪讜 砖讬讘讜讗专 讘住"讚 讗诇讗 讚住"诇 诪讚诇讗 转讘注讛 砖"诪 砖注砖转讛 讟讜讘讛 讜讗"讻 讗讬谉 讞讬诇讜拽 讘讬谉 讘转讜诇讛 诇讗诇诪谞讛 砖讬砖 讘讻"讛 砖谞讬诐 砖转注砖讛 讟讜讘讛 讻谞讙讚 讻转讜讘转 诪讗转讬诐 讗诇讗 注讬拽专 讛拽讜砖讬讗 讗讛讗 讚拽讗诪专 砖讬砖 讘讻"讛 砖谞讬诐 讜讻讜' 讜讗讬讱 砖讬讬讱 讝讛 讛诪砖讱 讝诪谉 砖讜讛 诇注谞讬讛. 讜诇诪专转讗 讘转 讘讬讬转讜住 讜注"讝 拽讗诪专 诇驻讜诐 讙诪诇讗 砖讬讞谞讗. 讜讘讝讛 讗"砖 讛讗 讚讘注讬 讗讞"讻 诪讛讜 砖转砖诇砖 讚讛讜讗 讚讜拽讗 诇讘转专 讚诪砖谞讬 诇驻讜诐 讙诪诇讗 砖讬讞谞讗 讚诇驻诪"砖 讚讛讟注诐 诪砖讜诐 讚诇讗 转讘注讛 讗"讻 诪讛"转 谞讬诪讗 砖转砖诇砖 讚讛讗 诇讬讻讗 讛讜讻讞讛 注讚 讻"讛 砖谞讛 讜住讘专讗 讝讜 讚讘注讬谞谉 讛讜讻讞讛 讛讬讛 诪讜讻专讞 诪讚诪砖讜讛 讘转讜诇讛 诇讗诇诪谞讛 讗讘诇 诇讘转专 讚诪砖谞讬 诇驻讜诐 讙诪诇讗 砖讬讞谞讗 讬砖 诇讜诪专 讚诇讗讜 讘转讘讬注讛 转诇讬讗 诪诇转讗 讻诇诇 讗诇讗 诇驻讬 注专讱 讻转讜讘转讛 讻诪"砖 讛转讜住' 讘讗诪转 讜讛讬讬谞讜 讚诪讬讘注讬讗 诇讬讛 讗讬 谞讬诪讗 讚诇讗 讘注讬谞谉 讛讜讻讞讛 诇专"诪 讜转砖诇砖 讜讛讗 讚砖讜讛 讘转讜诇讛 讜讗诇诪谞讛 讛讬讬谞讜 诪砖讜诐 住讘专讗 讚诇驻讜诐 讙诪诇讗 砖讬讞谞讗 讗讬 谞讬诪讗 讚讗驻"讛 讘注讬谞谉 注"讻 讛讜讻讞讗 诪砖讜诐 讚诇讗 砖讬讬讱 讗诇讗 讘注砖讬专讛 讜注谞讬讛 讜诇讗 讘注专讱 讛讻转讜讘讛 讘讘转讜诇讛 讜讗诇诪谞讛 讜砖驻讬专 诪讘注讬讗 诇讬讛. 砖讜讘 诪爪讗转讬 讘住驻专 砖讬讟讛 诪拽讜讘爪转 住讘专讗 讝讜 讚诇专"诪 谞诪讬 讛讟注诐 讛讜讗 讚诪讜讻讞 诪讚诇讗 转讘注讛 讜讚讜拽:


砖诐 讘讙诪专讗 讗讬讘注讬讗 诇讛讜 诪讛讜 砖转砖诇砖 讜讻讜'. 诇讻讗讜专讛 讗讬谉 诪拽讜诐 住驻拽 讘讝讛 讚诇诪讛 诇讗 转砖诇砖 诇驻讬 注专讱 讛讟讜讘讛 讗诐 诇讗 讻诪"砖 讚专"诪 谞诪讬 诪砖讜诐 讚诇讗 转讘注讛 讻"讛 砖谞讬诐 讜谞诇注"讚 讚讬砖 诇讜诪专 诇驻讬 诪讗讬 讚拽讬"诇 诇注讬诇 专"驻 讗诇诪谞讛 讚谞讻住讬 讘讞讝拽转 讗诇诪谞讛 拽讬讬诪讬 讗"讻 讬砖 诇讜诪专 讻讬讜谉 讚注讻"驻 讛讚讘专 讗讬谞讜 讘讘讬专讜专 砖注砖转讛 讟讜讘讛 讗"讻 讗讬谉 讬讻讜诇讬谉 诇讛讜爪讬讗 讛谞讻住讬诐 诪讞讝拽转讛 讗讱 诇驻诪"砖 砖诐 讚注讬拽专 讛讟注诐 讚讛谞讻住讬诐 讘讞讝拽转讛 讛讜讗 诪砖讜诐 讚诪砖讜注讘讚讬诐 讛讻诇 诇诪讝讜谞讜转讬讛 讚讛讜讗 讚讘专 砖讗讬谞讜 拽爪讜讘 讗"讻 讬砖 诇讜诪专 讚讜拽讗 诇讗讞专 讻"讛 砖谞讬诐 讚讛诐 讬讻讜诇讬诐 诇讜诪专 砖讻讘专 拽讬讘诇讛 讻诇 讛讻转讜讘讛 讜讗"诇 诪讝讜谞讜转 讙诐 讻谉 讻讚诇拽诪谉 诇专讘谞谉 讗"讻 讗讬谉 讛谞讻住讬诐 讘讞讝拽转讛 讗讘诇 讘转讜讱 讻"讛 砖谞讬诐 注讚讬讬谉 注讻"驻 讛谞讻住讬诐 讘讞讝拽转讛 诇诪讝讜谞讜转 诇专"诪 讚住"诇 讚诇讗 讗诪专讬谞谉 诪拽爪转 讻住祝 讻讻诇 讻住祝 讻谞"诇 讘诪转谞讬转讬谉 讜诇驻"讝 诪讜讻专讞 讬讜转专 诪讛 砖驻讬专砖"讬 讘诪转谞讬转讬谉 讙讜讘讛 讻转讜讘转讛 讗诐 转专爪讛 讻诪"砖 诇注讬诇 讘专"驻 讗诇诪谞讛 讚讬砖 诇讜诪专 讚讛讬讻讗 讚讛讬讜专砖讬诐 讬讻讜诇讬谉 诇住诇拽 讻转讜讘转讛 讜诇讗 诇讝讜谞讛 讻讙讜谉 讘拽讬讘诇讛 诪拽爪转 讻转讜讘讛 诇驻诪"砖 讛专讗"砖 讻谞"诇 讗"讻 讗讬谉 讛谞讻住讬诐 讘讞讝拽转讛 讜讗讻转讬 诇讬讻讗 诇诪讘注讬讗 爪"诇 讻谞"诇 讚诇专"诪 讝讛 讗讬谞讜 讚诇讗 砖讬讬讱 住讘专转 讛专讗"砖 讝"诇 诇讚讬讚讬讛 讻诪"砖 讘诪转谞讬转讬谉 讜讚讜拽:


砖诐 讗诪专 专讘 讬讛讜讚讛 讗诪专 专讘 讜讻讜' 诇"砖 讗诇讗 砖讗讬谉 讛砖讟专 讛讻转讜讘讛 讘讬讚讛 讜讻讜'. 诇讻讗讜专讛 讛讬讛 谞专讗讛 讚诪讬讬专讬 讘诪拽讜诐 砖讻讜转讘讬讛 讻转讜讘讛 讜讗讬讻讗 专讬注讜转讗 讚专讘 住"诇 讚讬讻讜诇讬诐 讘讻讛"讙 诇讟注讜谉 驻专注转讬 讜诪讬讬专讬 讘砖讞讬讬讘 诪讜讚讛 砖诇讗 驻专注讜 讜讘讝讛 讗"砖 讛讗 讚讗谞讜 讗讜诪专讬诐 砖诪讞诇讛 诪讚诇讗 转讘注讛 讜诇讗 讗诪专讬谞谉 讚转讗讜诪谉 砖转讘注讛 讘讗诪转 讜讗驻讬诇讜 讛讬讗 诪讜讚讛 砖诇讗 转讘注讛 讗讻转讬 拽砖讛 讚转讗讜诪谉 砖诇讗 诪讞诇讛 讘诪讬讙讜 砖转讘注讛 讜讚讜讞拽 诇讜诪专 讚讛讬讛 诇讛 诇转讘讜注 讘讘讬转 讚讬谉 讚讗"讻 转驻住讬讚 诪讝讜谞讜转 讜讬讘讜讗' 诇拽诪谉 讘住"讚 讜诇驻诪"砖 讚诇专讘 讛讬讜专砖讬诐 讘讗诪转 谞讗诪谞讬诐 诇讜诪专 驻专注转讬 讗诐 讻谉 讛诐 谞讗诪谞讬诐 砖诇讗 转讘注讛 讘诪讬讙讜 讚驻专注转讬 讗讘诇 讻砖讛讻转讜讘讛 转讞转 讬讚讛 谞讗诪谞转 讚诇讗 诪讞诇讛. 讜讘讝讛 讗"砖 讛讗 讚讛注讬讚 讻谉 诪砖讜诐 专' 讬讜住讬 讚讛讗 诇诪"讚 讗讬谉 讻讜转讘讬谉 砖讜讘专 讻转讘讜 讛转讜住' 诇注讬诇 讚祝 驻"讟 讚讘诪拽讜诐 砖讻讜转讘讬谉 讻转讜讘讛 讜诇讗 讛讜爪讬讗讛 讻转讜讘转讛 讗"爪 诇砖诇诐 讚讬讻讜诇 诇讘讗 专讬注讜转讗 诪讝讛 讗诇讗 讚专' 讬讜住讬 诇砖讬讟转讬讛 讚住"诇 讻讜转讘讬谉 砖讜讘专 诪讬讛讜 诪住讜讙讬讗 诪砖诪注 讚讗爪"诇 讞讬讬讘 诪讜讚讛 讗诇讗 讘讙专讜砖讛 讜讘"讞 讗讘诇 讘诪转谞讬转讬谉 讗驻讬诇讜 诇诪住拽谞讗 诪讬讬专讬 讘注谞讬谉 砖讗讬谉 讛讬讜专砖讬诐 讬讻讜诇讬诐 诇讟注讜谉 驻专注转讬 讗驻"讛 讗诪专讬谞谉 讚诪讞诇讛 讜爪"诇 讚讻砖讛讻转讜讘讛 讬讜爪讗 诪转讞转 讬讚讛 讗讬讻讗 专讗讬讛 诇讛讬驻讱 诪讚诇讗 拽专注讛 讻转讜讘转讛. 讜爪"诇 注讜讚 讚讗讬谞讛 谞讗诪谞转 讘诪讬讙讜 讚转讘注讛 诪砖讜诐 讚讛讬讛 诇讛 诇转讘讜注 讘驻谞讬 注讚讬诐 讻诪讜 砖讬讘讜讗专 讘住诪讜讱 讘住"讚 讗讘诇 讗讬谉 诇讜诪专 诪砖讜诐 讚讛"诇 诪讬讙讜 讚讛注讝讛 讚拽讬"诇 讚讗诪专讬谞谉 诪讬讙讜 讚讛注讝讛 诇驻讟讜专 诪诪诪讜谉 讻诪讘讜讗专 讘砖"讻 住"住 驻"讘 讜诇讛驻讜住拽讬诐 讘讞"诪 住"住 驻"讘 讚诇讗 讗诪专讬谞谉 诪讬讙讜 诇讛讜爪讬讗 讬砖 诇讜诪专 讚讛讬讬谞讜 讟注诪讗 诇讞诇拽 讘讬谉 砖讟专 讻转讜讘讛 讬讜爪讗 诪转讞转 讬讚讛 讚讛讗 讛讬讻讗 讚讗讬讻讗 砖讟专讗 诪注诇讬讗 诇讻"注 讗诪专讬谞谉 诪讬讙讜 诇讛讜爪讬讗. 讻讚讗讬转讗 砖诐 讗"讻 讻砖砖讟专 讻转讜讘讛 讬讜爪讗 诪转讞转 讬讚讛 谞讗诪谞转 讘诪讬讙讜 讚转讘注讛 讗讘诇 讻砖讗讬谉 砖讟专 讻转讜讘讛 讘讬讚讛 讛"诇 诪讬讙讜 诇讛讜爪讬讗. 讜讘讝讛 讗"砖 诇讬砖谞讗 讚讘专讬讬转讗 讚讘讬 讘专 拽讝讗 讚转讘注讛 讻转讜讘转讛 讛"讛 讻讘转讞诇讛 讜讗诐 讛讬讛 砖讟专 讻转讜讘讛 讜讻讜' 讚住诪讻讜 注谞讬谉 讝讛 诇讝讛 讚诪砖"讛 诪讜注讬诇 砖讟专 讻转讜讘转讛 诪砖讜诐 讚谞讗诪谞转 讘诪讬讙讜 讚转讘注讛 讗驻讬诇讜 诇讛讜爪讬讗 讻讬讜谉 砖讛砖讟专 讻转讜讘讛 讘讬讚讛. 讜诇讻讗讜专讛 讛讬讛 谞专讗讛 诇驻注谞"讚 讚诇讛驻讜住拽讬诐 讘讞"诪 住讬诪谉 专诪"讗 砖讛讘讬讗谞讜 诇注讬诇 专"驻 讗注"驻 讚住"诇 讚讗讬谉 诪讜注讬诇 诪讞讬诇讛 讘注"驻 讻砖讬砖 砖讟专 讗讜 诪砖讻讜谉 转讞转 讬讚讛 讛诪诇讜讛 讗"砖 讟驻讬 讚讛讬讬谞讜 讟注诪讗 讚讻砖砖讟专 讻转讜讘讛 讬讜爪讗 诪转讞转 讬讚讛 讙讜讘讛 讚讗驻讬诇讜 诪讞讬诇讛 讗讬谞讜 诪讜注讬诇 讜讬讻讜诇讛 诇讞讝讜专 讘讛. 诪讬讛讜 讝讛 讗讬谞讜 诇驻诪"砖 诇注讬诇 讘讚祝 谞"讗 讚诪砖诪注 讚专' 讬讜住讬 讚住"诇 讘讚祝 谞"讜 专砖讗讬 讚诪讜注讬诇 诪讞讬诇讛 讘注"驻 讗驻讬诇讜 讛讬讻讗 讚讗讬讻讗 讻转讜讘讛 讗"讻 诪"讟 讚专' 讬讜住讬 讛讻讗. 讜转讜 讚诇专讘 讚住"诇 讚讗讬谞讜 讙讜讘讛 讻"讗 讘注讬讚讬 诪讬转讛 讗讬谉 专讗讬讛 讻诇 讻讱 诪砖讟专 讻转讜讘讛 讻诪讜 砖讻转讘讜 讛转讜住' 讜注讬讬谉 讘住诪讜讱 讜讚讜拽:





诪专讗讬转 讛注讬谉

讜诇讗 谞讛谞讬转讬 讘讗爪讘注 拽讟谞讛 砖诇讬. 驻讬专砖 讛专讘 讛讞住讬讚 诪讛专"专 讚讜讘 讝"诇 注"讚 诪"砖 诇讗 讻诇 讛讗讘爪注讜转 砖讜讜转 注讻"讚 讜讬爪讟专祝 诇讝讛 讚专讘讬谞讜 讛拽讚讜砖 谞讬爪讜抓 讬注拽讘 讗讘讬谞讜 砖转拽谉 讙"注 讚讗讚讛"专 讜诇讗 专讗讛 拽专讬 讜诇讻谉 讙诐 讛讜讗 谞讝讛专 诪讗讚 诇砖诪讜专 讛讬住讜讚 讘转讻诇讬转 讛拽讚讜砖讛 讜诇讗 讛讜砖讬讟 讬讚讜 诇诪讟讛 诪讟讬讘讜专讜 讜讗驻砖专 讚讝讛 专诪讝 讬讛专"诪 砖讬讛讗 砖诇讜诐 讘诪谞讜讞转讬 砖讬讛讬讛 讝讬讜讜讙 注诇讬讜谉 讜拽讚讜砖 砖' 讬住讜讚 诪谞讜讞讛 诪' 讜讗讜转讬讜转 转"讬 砖诇 诪谞讜讞转讬 讙讬诪讟专讬讗 拽讚讜砖 讜讚讜拽 讛讬讟讘 讻讬 拽讬爪专转讬 砖讬砖 诇讛讜住讬祝 爪讬爪讬诐 讜驻专讞讬诐:





驻转讞 注讬谞讬诐

诇讗 谞讛谞讬转讬 讘讗爪讘注 拽讟谞讛 讜讻讜' 讻转讘讜 讛转讜住' 讚讗诪专讬谞谉 讘诪讚专砖 注讚 砖讗讚诐 诪转驻诇诇 砖讬讻谞住讜 讚"转 讜讻讜' 注诪"砖 讗谞讬 讘注谞讬讬 讘住驻专讬 讛拽讟谉 讚讘专讬诐 讗讞讚讬诐 讚祝 拽讬"讙. 讜砖诐 讘讚祝 拽驻"讗 注"讚 讛讘讗转讬 诪"砖 讘住' 讛转砖讘"抓 诇转诇诪讬讚 诪讛专"诐. 讜砖诪爪讗转讬 讘转谞讗 讚讘讬 讗诇讬讛讜 谞住讞 讗讞专 讘诪讚专砖 砖讛讘讬讗讜 讛转讜住' 注"砖 讘讗讜专讱:


砖诇砖 讻转讜转 砖诇 诪诇讗讻讬 讛砖专转 讜讻讜' 注诪"砖 讗谞讬 讘注谞讬讬 讘住' 讛拽讟谉 专讗砖 讚讜讚 讚祝 拽诪"讜 注"讘:





砖注专讬 转讜专转 讘讘诇

(拽讚 讗) 转讜住驻讜转 讚"讛 诇讗 讜讻讜' 讚讗诪专讬谞谉 讘诪讚专砖 讜讻讜'.鈥斪涀� 诪爪讗转讬 讘转讚讗"专 驻讻"讜.

